
PREDGOVOR. 


Posije duge i žestoke borbe s različitim pre¬ 
prekama izidje mi za rukom izdati na svjet ovo 
malo djelce, koje nosi samo književni karakter. 
Izlazeći s njim na javnost ja ga kao takovog 
preporučujem prijateljom hrvatske knjige, a oso¬ 
bito rodoljubivoj mladeži. 

Ako si blagosklonjeni čitaoc dade truda, 
te pomno pročita ovo nekoliko pjesama, uviditi 
če, da se tu nisam obzirao na moj sadašnji po¬ 
ložaj, u koji me postavi samo moje uvjerenje. 
U ovom djelcu neču da zastupam ni jednu po¬ 
litičnu stranku u Hrvatskoj; za to sam izbjegnuo 
svake zadjevice; s druge strane pjesma zahtjeva 
za svoj predmet samo čednost i uzvišenost. 
Neke iz ovih pjesama prevedene su na ruski, 
njemački i francezki jezik. Medju posljednje spada 
i pjesma „Napoleonil Prvome 66 koju sam na¬ 
štampa v, je preveo u prozi na francezki i ođpravio 
Napoleonu III., usljed toga dobijem od njegova 
tajnika sljedeći odgovor: 

Chislehurst 

Cambden-house 2. Novembre 1872. 

Monsieur Medič! 

»L 1 Empereur a re£u la lettre que vous lui 
a vez adressee ainsi que les vers que vous avez 
composes en Thonneur de Napoleon I. son oncle. 

Sa Majeste les a lus avec plaisir; Elle a appreciee 
les sentiments nobles et elevees qui vous les 
ont inspirčs, et ceux que vous avez exprimes 
dans oe chant d’ admiration pour V Auguste Chef 
de la dynastie. Sa Majeste me charge de vous 
offrir tous ses remerciements. Agreez, Mon- 
sieur* 1’ assurance de ma consideration distinguee.« 

Le secretaire de V Empereur: 

Pietri m. p. 

U isto vrjeme šalje mi marquis Hautefleuve 
128 Napoleona, koji su od prilike iznosili po 
ondašnjem kursu 1100 fl. 80 n. a. v. Ja ni¬ 
jednog ni drugog pisma ne htedoh davati javnosti, 
da nebi bio proglašen kao »bonapartiste engage« 
s tim bolje što politično uvjerenje i umjetnost 
nemaju ništa obštega. Neobziruči se dakle ni 
na što, nego na samu stvar, koja je pred čita¬ 
ocem, ostaje mu izreci svoj pravedni sud. 

U Zagrebu dne 1. svibnja 1873. 

Danilo Nedić. 

Pjesme moje. 


jesme moje, kitno cvjeće, 
Blaži zvuci rodnog kraja, 

U vami se sve okreće: 
Muka pakla, sreća raja; 

Sad ste kano djeva smjerne, 
Sad gordošću neumjerne. 

Slobodne ste kano soko, 

A velike kano nada, 

I vesele kano oko 
Ili srdce kad nestrada; 

Sad ozbiljne poput starca 
Sad groznije od udarca. 


U vami je ljubav sveta 
Sladka mačta, vjera tvrda, 
Pizma, zloba i osveta, 

I svetinja i pogrda, 

Smrt i život, raj i pak’o, 
Dobro, zlo i naopako. 


Vi ste vrazi tužnog groblja, 
Vi ste luči mračne tame, 
Bič i kuga crnog robija 
U vama su slike same: 

0 ljubavi i slobodi 
0 nevolji i nezgodi. 

Za to moje misli ginu: 

Sve za konja i junaka, 

Za hrvatsku domovinu, 

Za ljepotom dievojaka, 

Za poletom sokolova 
I spomenom pradjedova. 

Posije svake rujne zore 
KacUno su mi na um pale: 
Bajno luke, lomne gore, 
Vile su me natjerale, 

Da se latim zlatne strune, 
Da pozdravim huku Unne. 

Što tanane rosi site, 

Site đrhću, rjeka teče, 

Ali, jao Velebite, 

Još na tebi njegve zveče; 
De prekini težko puto, 
Junak mrzi robstvo ljuto! 


Hrvatskoj. 


2 a si zdravo zemni raju, 
Zibko mojih sretnih dana, 
Da si zdravo rodni kraju 
Ratobornih Frankopana; 
Da si zdravo sinje more 
I urvina viti bore. 

Da ste zdravo gorde stjene 
Velebita, stane vila 
I dubrave nakičene, 

Da si zdravo zemljo mila, 
Junakinjo ratoborna, 
Nevjestico neukorna! 

Kad pogledam tvoje luke 
I sjetim se djetskih igra 
Na srdcu mi minu muke 
I bodro mi srdce igra, 
Kano talas kad se krene 
Da o tvrde udri stjene; 

Al’ mi opet tužno zebe: 

Misli mi se jadne smetu, 

Kad na krstu uzrim tebe* * 
Mučenicom razapetu; 

Težje su mi muke tvoje 
Nego ljute rane moje. 

Savo, Savo diko naših sada, 
Nazovi mi barem jednu stranu 
.Gdje veseli Hrvat nebi strada’ 
Nenoseči na srdašcu ranu; 

Istok ga je lancem okovao, 

Zapad mu je srdce otrovao. 

Na istoku boravi u mraku, 

Na zapadu brani tudje krune, 

Na sjeveru barbare u fraku, 

A na jugu gorku sudbu kune; 
Svagdje tudjin, nigdje nikog svoga 
Al još nade negubi u Boga. 

U Zagorju pod stogovi ječi, 

Na Dunaju pase tudja stada, 

Na Adriji lišen rodne rječi 
I tudjinu u naručaj pada; 

Svagdje tudjin, nigdje nikog svoga 
Al’ još nade negubi u Boga. 

Na Korani robske lance nosi 
I u tami polunočnoj sanja; 

Na Padu ga mač latinski kosi 
Na Timoku u mečetu klanja; 
Svagdje tudjin, nigdje nikog svoga 
Al’ još nade negubi u Boga. 

Nit’ će vragu svoje ime kriti 
Dok se magle nad Hallanom viju, 
A Perun ga s vedra neba štiti, 
Dok mu toke topla prsa kriju, 
Dok se skrlet-kabanice šire, 

Uz zvuk blagi gromoglasne lire. 



Rodna zemljo samohrana majko, 
Veleuma izlomljena krila, 

Mačie moje potopljena šajko, 
Osjeti se što si negda bila, 

Dok ti Bizanc vjere nepogazi, 

A Lacium s Bogom neomrazi. 

Tudjin s tebe plašt skrletni skide 
\ na tjelo cimi frak navuče 
Ceri tvoje jezika se stide 
A sinovi povjest tudju uče; 

Vrag ti valjak na glavu nataknu 
I ponosni kalpak s čela maknu. 

Ab minuše tvoji stari dani 
Djeca tvoja grozne suze liju; 
Kamo tvoji ratoborni bani 
Kojih djela tamne sjene kriju? 

Ti postade nizka čina žrtva, 
Ranjena si, ali njesi mrtva. 

Kamo Solin i Krapina slavna, 
Kamo dvori velevlastnih kralja, 
Koje slavi povjest starodavna 
Zvukom štita i zvekom sabalja? 
Otac čuti, unuk djeda pita, 

I na vedru čelu starca čita: 

»Još Hrvatska nekloni u nadi 
Dok joj ponos ljutu ranu vida, 
Blaga pjesma gorki život sladi, 
Dok je iskre djevojačkog stida 
Dok joj ranu ljubav naša cjeli 
Dok se Balkan u snijegu bjeli«. 

Roblje, roblje, okani se plača 
Ti si junak, robstvo za te nije, 
Robstvo bježi platnenoga mača, 
Duh junački još u tebi zrije, 

Ti za voljnost rjeke krvi proli, 
Za tobom me tužno srdce boli. 

Zemljo slave, koljevko junaka, 
Pomeni se tvojih starih dana, 
Budi opet velika i jaka; 

Budi Šparta dok ti gori rana 
Rim i Hellas kada gvoždje sjeva, 
Budi Homer kad se pjesma pjeva! 



Velebitu. 

elebite vilovito stjenje, 

Ljubim tvoje mirisavo smilje, 

e \</~ Tvojih draga raznocvjetno bilje, 

JM I vrleti oholo kamenje, 
l ‘ ,|, Vite jele nakieene grane, 

I Krbave krilonoge Vrane, 

Braću moju na glasu junake 
Skerlet-plašte i oružje sjajno, 
Bojna polja, pradjedovske rake, 
Tvoje zvjezde, tvoje nebo bajno, 
Tvoga sunca blagotvorne zrake, 
Tvoje vjetre i tvoje oblake. 


Ljubim tvoje visoke timore, 
Svetičeva*) nepresušne mlaze 
I Udbine krvave zalaze, 

Tjesna ždrjela, nepristupne gore 
I mrkoga u urvini vuka 
I druga mu hrvatskog hajduka. 

Velebite pradjedovski stane 
Zemni raju, vrelo mojih želja 
I uzroče plača i veselja; 

Srdca moga otvorene rane, 


) Vrelo pod Udbinom, poznato iz narodnih pjesama. 

Ljubim tvoja koljena i skute 
Tvojih staza vratolomne pute. 


Ljubim tvoje čudotvorne vile, 
Djece tvoje vojinstvene šale, 
Rodne Like plahovite vale, 
Stare dube, jablane i tile; 
Strme klance, neprohodne šibe 
t I po njima vesele kolibe. 

Velebite care naših gora, 

Ti si Olimp, ali grčki n’jesi, 
Jer u tebi nestauuju bjesi; 

Ti si dika jadranskoga mora 
I prastaro sjedište Hrvata, 
Pjesma ova neka ti je plata! 


Zavičaj. 

nadeš-li ti one gore 
Gdje skok Unne gromom pada, 
Gdje se vihri s maglom bore, 
A oblaci težka grada 
Pokrivaju krute staze, 

Gdje kroz magle oro leti, 

A planinske vile slaze 
Hladnoj gori niz vrleti ? 

Zar ti neznaš toga kraja 
Gdje se na te nebo smije 
Gdje se srdce srdcem spvaja 
Gdje uz vjernost ljubav zrije, 
Gdje tišina časom vlada 
A sad rek’ bi da će tmine 
I oblaci iznenada 
Pogutati sve planine ? 

To je mila domovina, 

Gdje najprije rujna zora 
Pozdrav šalje iz daljina 
Velebitu caru gora; 

To je naša rodna strana 
Sto put krvi polivena 
I kopitom potapkana 
I na sablji izmjerena; 

Tu pozdravili prvim glasom 
Djetskog plača mutnu Unnu 
Gdje se negda nad talasom 
U laganu igrah čunu, 

I uviđih kretnju kola, 

I ostavih moje luke, 

Vrana konja i sokola, 

I gusala začuh zvuke. 

I zakopah djetske šale 
S kojima se negda bavi, 

Što su davno u prah pale 
I naručaj zaboravi. 

S njima ode sretno doba, 
Koje prašta kad se skrivi, 
Koje nezna što je zloba 
Niti strasti plamen živi. 

Kad se moje srđce sjeti 
One sladke uspomene 
Veseli me duh obleti 
I izčeznu tamne sjene; 

Kad se sjetim mojih iva 
I zeleni onih luga 
Mojih gora, mojih njiva 
Na srdcu mi mine tuga. 

Da izviđam moje rane 
0 njima ču pjesme pjeti; 
Dokle bolji danak grane, 
Da ih čuva u pameti 

Vrli guslar rodnog kraja 
A kad robksi lanci puknu 
I slobodna bude raja, 

Da mi pjesme neumuknu, 


Nego da je od Adrije 
Do Dunaja braća poju 
I dok magla Hallan krije, 

Da pjevaju pjesmu moju: 
»Hrvatske su ono gore 
»Gdje skok Unne gromom pada, 
»Gdje se vjetri s maglom bore 
»I s oblaci težka grada!« 



JNapoleonu Prvom. 

lava tebi kavalire 
Bez ukora i bojazni, 

Veleume gorostasni, 

Koga ime neumire 

Dok se nebom sunce kreće; 

S njim se cjelo ljudstvo diči, 
Jer je svijuh inih veće 
I samome Zevsu liči. 

Velevlastni care cara, 

Koga Klio vjekovječi, 

Primi ove skromne rječi, 

Da ti ime puno čara 
U nebesne zvjezde kujem, 

Da ti gledam vedra lica 
I od smrtnih odlikujem, 

Kano orla izmedjn ptica: 


Sto si svjetu oči otvorio, 

U njedrama donio slobodu, 

I u maču slavu svome rodu; 

Tvoj se or’o gordo k nebu vio 
I nosao znak rata i mira; 

Pred tobom je kleti krvnik pređ’o 
Na pobjede tvojih grenadira 
Zavidno je Zevs s Olimpa gleđ’o. 

Štitio si slaba i nejaka 
Kaznio si neprava i kriva 
A milost si čarima dariva; 

Djela tvoja dostojna junaka 
Dopirahu po svijetu dalje 
Nego luči viečnosjajna Feba 
Što s iztoka zemlji pozdrav šalje 
Kad izmjera plave svode neba. 

Od Balkana do atlaskih gora 
Bjehu stalne medje Frankistana; 
Vodopadi šumni Eridana 
I talasi ledenoga mora, 

Starodavni svodi Piramida 
Kažu znake tvoje velevlade, 

Kano Issos silu Heraklida, 

Pošto pred njim Grčka u prah pade. 

Pred tobom je zemlja zadrhtala: 
Ti se iznad Aleksandra vinu, 

Ti Cezaru vjenac s glave skinu, 
Ti nasljedi slavu Hanibala; 

Tvoj je udar robske lance kida: 
Od brjegova studenoga mora, 

Do Pindusa vratolomnih gora; 

Od Garone do kitajskog zida. 

Nad svodovi arkoliskog mosta 
Na brjegovi ponosite Rajne 
I u žica gromoglasnih Haj ne 
Tvom junačtvu spomen vječni osta; 
Helvecie nepristupne stjene, 

Austerlica plavetna nebesa 
I poljane Marenga i Jene 
Stoje znakom tvojijeh čudesa. 

Sa stolice velevlastna Rima 
Jedinca ti gorka sudba uze, 

Sva Francia proli za njim suze, 
Jer izgubi u njem sve što ima; 
Pak i tvoje tjelo u grob sprati, 
No veleum medju nama brodi: 
Njega vrjeme kosom nedohvati, 
Da ti mjesta bojeva pohodi. 

Sad na Istru generale kliče, 

Sad na Tibru zove mladog sina, 
Sad na hladnoj stjepi Borodina 
Hrabru stražu pod barjake viče: 
Milione oko sebe skuplja: 

Tu pred sjenom trouglog šešira 
Kano pčele iz duboka duplja 
Vrvi nebroj tvojih grenadira. 

Čini mi se da sunu komete, 

Da na zemlju plavo nebo pane, 
Da pokrije gore i poljane 
Tvoje bi ga oštre bajonete 
U bezčutnom zraku dočekale; 

Da se sami bozi gvožđja late 
I na tvoje udre generale 
Vezani bi izišli preda-te. 

Da se mrtvi iz Orkusa skupe, 

Da se na te višnji dusi krenu 
1 gromovi iz neba zaždenu 
Još da rjeke iz korita stupe, 

Čini mi se da bi se u mahu 
Sve stihije opet mirno slegle, 

I k’o vrazi u bezčutnom strahu 
Nazad bi se pred tobom razbjegle. 

Sjena tvoja trepti pred junaci: 
Tu orlovi strjeloviti lete, i 

Tu se nižu ratoborne čete, 

Tu se viju svileni barjaci, 

Konji vrište, ljuti čelik zveči; 
Oči tvoje kano munja sjaje 
A gromom se ore kobne rječi: 
»Straža gine, al se nepređaje!« 

I zorom se ljuta bitka stiša, 

Sve izčezne, oružje zamuči, 

A tmina se od svjetlosti luči; 
Tad iz vedra neba grone kiša: 

U ponore rjeka krvi roni; 
Nelepeču magloviti stjezi, 

Niti nado smrtonosno zvoni; 
Samo stoje usamljeni brjezi. 

Prije no se žarko sunce rodi 
I nad slavnim sine Austerlicom, 
Tvoj geniji bane s voštanicom, 
Ter po polju tamo, amo hodi 
I vragove tvoje gorko kune 
I nevjeru krute sudbe kori, 

A iz neba grmnu glasne strune 
I gromom se zlatna lira ori. 

»Povjest priča, legioni leže, 

Al’ još sjaji sunce tvojih dana: 
Spavaj mirno vodja Frankistana 
I od sjene tvoje vrazi bježe; 

Ime tvoje propanuti neče, 

Dok se sunce od iztoka radja, 
Dok se zemlja oko njega kreče, 
Dok se pravda traži i nagadja. 

Dok Garone ponosite vale 
Zlatni krčak ljepih djeva crjepi; 
A nebudi vrazi tvoji sljepi, 



Vile bi te u zvjezde kovale: 
Na Olimp bi nesle tvoju raku, 
Da u hramu štitonosna Marta 
Kano sunce sine u sumraku 
Ponosito ime Bonaparta«. 



Hanibal. 


itro žreci i sufeti, 

U hramu vas vodja čeka!« 

Glas se ori, narod leti 
Razleže se kršna jeka: 

Tu lavova ljutih rika, 

Tu brzijeh konja vriska, 

Gluhi šapat, šum i vika 
I svuda se narod tiska. 

A Hamilkar u oltara 
Sam mu pogled Rimu grozi, 

Stoji sredi poglavara, 

Kano Moloh međju bozi. 

Jedva što se množstvo steče, 

Uz hrabroga Hamilkara 
Maloljetni junak kleče 
I za otcem progovara: 

»Kunem ti se rujnom zorom 
I sunašca prvim zrakom 
I Atlasom lomnom gorom, 
Dnevnim Inčem, noćnim mrakom; 
Kunem ti se prvim plačem, 

I devetim mojim godom; 

Kunem ti se punskim mačem 
I ponosom i slobodom. 

Kunem ti se mojim štitom, 

I pjesama naših zvukom; 

I stolicom ponositom; 

Kunem ti se desnom rukom; 
Kunem ti se tokom Nila; 

I tako mi očnog vida 
I tako mi višnjih sila 
I visine Piramida, 

Kunem ti se ljutom ranom 
I njezinim blagim ljekom, 
Kunem ti se zadnjim danom 
I majčinim sladkim mljekom, 
Kunem ti se vjernim robom 
I otčinskim tvojim hljebom 
Kunem ti se samim tobom, 
Kunem ti se plavim nebom. 

Kunem ti se orla letom 
I tako mi sviju bjesa; 

Kunem ti se svijem svjetom 
Od Orkusa do nebesa, 

Kunem ti se tvojom vlasti 
I tako mi djetskih šala 
I vojničke naše časti 
I imena Hanibala: 

Da ču vječnim strahom Rima 
I Rimljana krvnik biti 
I neču se nigda s njima 
Ni u grobu pomiriti; 

Ja sam Rimu kuga, bjeda 
I strašilo za togate: 

Za odrasle i za čeda 
Za uboge i bogate.« 

I minulo neko vrjeme, 

Rima stiže težka kletva; 

Još neklija zlobno sjeme 
A osveta posta žetva: 

Već u prahu Sagnut spava 
I nesta mu s zemlje traga 
A Hanibal poput lava 
Preko gora, preko draga 

Gazi Alpa lomne bride 
I prezire svake trude; 

Pod zidove Rima ide, 

Da ga Puni na smrt sude; 
Man se kupe legioni 
Na Trebiji, na Tićinu; 
Vrazima se sreća kloni; 
Svuda rimski bojci ginu. 

Po svuda ih sreća služi 
A Hanibal čete vodi, 

Da za Rimom ruku pruži, 
Da ga spali, preporodi: 

Da protjera mirne lare 
I penate iz domova, 

Da poruši dvore stare 
Da zapali hram bogova. 

Rima snadje veća strava 
Od vojvode Kartagena, 

Nego kada zlato dava 
Težkim vjesom ćorde Brena. 
U korot se majke svile, 

I plaše se djeca mala 
Kad o prjekom jadu cvile: 
»Muči eto Hanibala!« 

Na zemlji je sve netrajno: 
Sljepa sreća, mladost luda, 
Sudbe krute vrjeme krajno, 
Plač i tuga, starost huda: 

I hrabroga vodju više 
Stara sreća nepomaga: 
Bogovi ga ostaviše 
I predjoše u stan vraga. 

Iznad Zame suton pada; 

Noć prolazi, čaši lete 
No junak se neprepada, 

Već razgleda hrabre čete: 

»Jednog na sto, više nema« 

Misli sjetan Hanibale 
I s time se u boj sprema, 

Da udari na ostale. 

Zora sinu i na njega 
Vodi mladi Scipione: 

Sto orlova, trista stjega; 

No junački duh neklone 
Već uporno vraga srete. 

No zaludu sile male 
Nadvladaše rimske čete, 

I podleže Hanibale . . . 

I usamljen junak stoji, 

Hrabra mu je vojska pala, 

Samo zadnju nadu goji 
U vitežkog Hadrusbala 
I u sretni izhod rata; 

A1 gle opet sreće hude, 

Odsječenu glavu brata 
Rimljani mu na dar nude. 

Vitez uzrjev rusu glavu 
Vjerolomnu sudbu kune 
I da barem spase slavu 
Pod barjake kliče Pune; 

No spavaju legioni 
Nestade mu ljutih lava 
Nemiču se težki sloni, 

Samo osta cigla slava. 

Još ne vrze rata sjena 
A na Tibru Katon ište: 

»Da se ruši Kartagena!« 

Uplašene majke pište 

V____ ) 

I svake se žrtve čine, 

A Hanibal natrag kani, 

Da je spase, ii’ da gine 
I da svetu kletvu hrani. 

A djevojke nakit nose 
Da se iz njih lanci kuju 
I svilene režu kose 
Da se uža zasukuju; 
Posvuda se čete kupe 
Da se brani voljnost grada 
Da ga vrazi skupo kupe, 
Ako junak nenadvlada. 

Tu se svaka čuda tvore . . . 
Več se ruše gorde stjene 
I dvorovi punski gore 
I nestade Kartagene; 

A Scipio sredi dima 
Na krvavi prizor zirnu; 

U njem uzrjev sudbu Rima 
Junačko mu srdce dirnu! 

Vodja Puna srdca tužna 
Mahnu grada razvaline 
I bez svite i bez sužnja 
Odvrže se u planine, 

Ter od tuda na sve kralje, 
Na knezove, velikaše 
Molec čete knjige šalje — 
No žene se Rima plaše! 

Svjet se rimskoj slavi divi, 
A Rim sama sebe vara 
Jer Hanibal i sad živi, 

I več šalje poklisara, 

Taj zaklinje Antioha: 

Daj ga predaj vlasti Rima, 
Dok nam opet sin Moloha 
Neudari na vratima. 

Tad on nagnu čašu jeđa 
I na zemlju mrtav pade, 

A Lacium pri po vj eda 
Prepaeene težke jade 
I slavu mu svjetom širi; 
Utuviše djeca mala 
I Rim s k’jem se nepomiri: 
»Muči eto Hanibala!« 


Aleksander Veliki. 

sruši se gorda Tiva 
Hellas ljute rane vida; 

Već u krvi iztok pliva, 

A falange Heraklida 
Minuv tužno stjenje Tira 
Vraćaju se iz Misira. 

Već potonji Kodomana 
U krvi se mrkoj kupa, 

A stolicu Perzistana 
Vitorogi taran lupa, 

I ljulja se sto balista, 

I careva sablja blista. 

Iran gordom glavom klonu 
A car sredi Perzipolja 
Na krvavu sjedi tronu: 
Bogova se svrši volja, 

Sad dolazi red na Pora, 

I Indostan pasti mora! 

Ni to njemu nije dosta: 

Jer zamišlja veće čine 
Za Indijom Olimp osta, 

I kad Zevsa s njega skine 
Tko će onda da mu smeta 
Da se zove carem svjeta? 

Već pred vojskom car i svita 
Kroz pustaru mračnu grede, 

I sjaje se koplja vita ; 

Za njim ratne sprave sijede 
A Pendžabom iz daleka 
Razdaje se kršna jeka .... 

Glas umuče, vojska ode, 

No brzo je dubom pala 
Nepijući hladne vode, 

A car svoga Bucefala 
Po debelu vratu gladi, 
Perkoseći žedji, gladi; 

I na tužni prizor gleda, 
Namrštio vedro čelo; 
Hefestion lica bijeda 
Zrinu cara neveselo, 

I znav da ga žedja mori 
Ovako mu progovori: 

»Care zemlje, sine neba, 
Vojska neće poći dalje, 

Nit 1 je vode nit je hljeba 
I evo me k Tebi šalje; 

Ona ime Tvoje kune, 

Strah me care, biće bune.« 

Aleksander mirno sluša 
I vjernu se smije drugu, 

No ipak ga boli duša, 

Premda smijeh skriva tugu, 

I s brza se konja spusti 
Hotjev nešto da izusti . . . 

U to k njemu četa vrvi, 

I ore se kobni glasi: 

»Vode, vode, ili krvi! 

Da nam ljutu žedju gasi 

IP nas natrag doma vrni, 

I? nam ljutu žedju trni!« 

I sve dalje glasi lete, 

Urnebes se gromom ori, 

A car rek’ bi da se smete 
Tužnim glasom progovori: 
»Pričekajte bolje zgode 
Ta i ja bi pio vode« ! 

Družba začuv rječi cara 
Poražena pred njim pade 
K’o pred vihrom jela stara, 

A pred njega vitez stade 
Iz šlema mu vode nudi, 

Da mu žedja nenahudi. 

Da ne trpi ljute muke, 

Već da s vodom tjelo krepi; 
Car mu uze šlem iz ruke 
I gleda ga; vitez strjepi, 

I opet ga piti moli, 

No car pred njim vodu proli. 

I naglo mu u rieč pada: 

»Ja neželim da je vidim 
Kad mi vojska za njom strada, 
Jer se bez vas piti stidim; 

Da se stjepom rjeke liju 
Ja bi pio posije sviju!« 

Vojska poput gospodara 
Zaboravi težke trude: 

Ne boji se više žara 
Nit’ joj ine muke hude 
Nit* je straši žedja ljuta 
Budi teža još sto puta. 

Drugo vrjeme, druge ptice, 

A junaci našeg vjeka 



Nisu takve jogunice, 
Nego bulje iz daleka 
Kad se rjeke krvi liju, 
Mnogi ni to neuzriju! 




Cir i Krez. 

ade silno carstvo Meda, 

A bogati Lidianac 
Dočekao kobnog reda, 

I težki ga gnječi lanac; 

Taj što negda nehtje znati 
Da i care udes kroti, 

Usudi se u prostoti 
Silnom vragu na put stati. 

Cir razoriv dvore Kreza 
Vjerne sluge kliče brže, 

Da se skreše stara breza: 

Ter da na njoj vraga sprže; 
Bradva grmi, granje pada 
A plamen se neba tiče 
Več u dimu žrtva viče: 
»Solon! Solon! gdje si sada?» 


Cir se trgnu, »a to šta je ? 
Solon? to je dično ime.« 

Ter slugama nalog daje 
Da mu s vatre žrtvu snime, 
I ljutito nanj nabreče: 
»Dede kazuj riječ onu 
Sto mromori o Solonu 
Kad te tamo oganj peče?« 

A Krez tužan pričat stade: 
»Ja ti ništa neču kriti 





Samo slušaj moje jade: 

Ja sam bio car k’o i ti 
I vlastnikom mnogog blaga; 
Ta tebi je stvar poznata, 

Da gomile moga zlata 
Otidoše sve bez traga . . . 

Jednom k meni Solon mudri 
Iz Hellasa ponosita 
Put mojijeh dvora udri, 

Ja ga primih i upita: 

Da li igdje smrtni ima 
Tko bi mene sretnij’ bio, 

Jer sam onda tužan mnio, 
Da je sreća u novcima. 

A1 što mudrac reče meni? 
»Na zemlji se svaki vara 
Kad u zlatu sreću cjeni, 

Jer u času udes stvara 
I samoga cara robom, 

I nemilo grješe ljudi 
Ako koji ino sudi 
I dijeli misli s tobom.« 

Ja s prezrenjem nauk odbi, 

I mudraca ljuto krivi; 

A on opet riječ spodbi: 

»U nas neki Tellus živi 
Dok Atena glasna cvjeta; 

To bi čovjek dobrotvoran, 
Valjan, čestit, neukoran 
I proživi mnogo ljeta. 

I branedi otačbinu 
U ljutome padne boju, 

A brada mu spomen vinu; 
Obezsmrtiv slavu svoju 
Taj živiti nije prest’o: 

0 njemu se pjesme ore 

I s ponosom Grci zbore, 

Kako ljubi rodno mjesto.« 

Ja prihvati njemu na to: 

»Tko se zatim sretnij’ cjeni, 

Pokazav mu moje zlato?« 

»Dva mladica u Ateni — 

Brat Kleobis sa Bitonom, 

Jer su oba hrabri bili 
I slavu su zadobili 
Preseliv se svjetu onom: 

Jednom njina majka stara 
Bogovima da se moli , 

Uputi se put oltara, 

No nebjehu spremni voli; 

Tad sinovi istu mati 
Odvezu je na kolima, 

Da se moli bogovima, 

I legnu se trudni spati. 

A ona se moli Jovi 
Dignuv oči put nebesa, 

Da joj djecu blagoslovi 
I sačuva od udesa; 

I radostrio lije suze 
A več šalje silni Jove, 

Na molitvu blagoslove: 

I oba joj sina uze. 

Zato su joj bozi sveti 
Oduzeli oba sina 
Sto je ljepo umrijeti 
Posije toli dična čina; 

Daklen care nemoj ni ti 
Vjerovati sljepoj sreći; 

Prije valja u grob leci 

Pak češ onda sretan biti.« i 

Ja se ovih rječi sjeti 
1 nazva ga po imenu, 

Jer se danas ono speti 
0 čemu mi on spomenu; 

I gle šta sam dočekao? 
Jučer bogat* silan, slavan, 
Danas tužan i kukavan, 

Pa kako ga nebi zvao? 

U to tužna žrtva presta 
Izbrajati gorke jade 
A Cirova gnjeva nesta: 

Iz oka mu suza pade; 

I vijerne zove sluge, 

Da mu težke lance snime 
I bratski se grli s njime 
I vida mu rane tuge. 

Cir od težke muke jeca; 
»Ti savlada srdce moje: 
Slobodan si ti i djeca, 

I eto ti krune tvoje 
I bogatstva tvojih predja; 
Nek te tvoji slave puci; 

A budi mi drug u muci, 

I prosti mi što te vredja!« 


Vjenčanje. 

letci šume, glasna zvona zveče, 
Vesla mašu, čunovi se preče, 

A u hitnji i staro i mlado 
Iznad svoda kamenita grede, 

Rek’ bi sprema hod u Eldorado; 
A čete se duž obale rede. 

Čemu vika, kuda narod trči, 

Da sam sebi prolaz silom krči? 

Ili grmi, ii se zemlja trese, 

II će Mletke da potopi more? 
Niti grmi, nit’ se zemlja trese 
Nit 1 ih more potopiti more: 

Ali za što gromoglasni zvuci, 

Što li rade inozemni puci? 

Tu sinovi mudri Albiona, 

Tu lijeni Njemac pored Skita, 

Tu veseli Franak do Saksona 
I Španjolac roblje jezuita. 

A sjenom se bjesno Ture vuče, 
Tu oholi Poljak brke suče, 

A ponosni Hrvat u odjelu 
Kano paun medju gavranovi, 

A po crta i oholu čelu — 

Oro suri medju sokolovi. 

Po perju se razaznaju ptice 
A nabori divan-kabanice 
Hrvata je ponosno odjelo; 

Priroda mu dade još tri znaka: 
Oči orla, otvoreno čelo 

I u boju vrline junaka. 

Ali čemu ovi poklisari, 

Nešto mora da ima u stvari, 

II su igre, ii junačke šale? 
Svečanost je: običaj otaca; 

Zvona ciče, dupljeri se pale : 
Danas dužda moru prsten baca. 

I s visine oholih čardaka 
Glede k moru gospoda Mletaka, 
Kano bozi s olimpskih vršina 
Kad Anhinsa od danajskog gnjeva 
Spasi ljubav plemenita sina, 
Kome Virgil divnu pjesmu spjeva. 

I gle ide sa zlatnoga stola 
Hrabri dužda Petar Urseola 
I svoga se Bucentavra* rnaša, 
Da se vjenča svečanijem šumom, 
A Neptuna ponosita snaša 
Priglašuje da joj bude kumom. 

S Bucentavra grme baljemezi 
Vitlaju se na jambom stjezi; 
Momče prsten ne vještici vinu, 
Glasđvi se sa obale čuju, 

Sjajno gvoždje četimice sinu, 
Nebesa mu vedra odjekuju. 

Opet grme grozni baljemezi 
Na jamboru vitlaju se stjezi, — 
I tiho se put obale šulja; 

Diljke četi, »pred prsima« sjaje, 
Ruke plješću, a more se ljulja 
I na pjesku ruku odvjet daje. 

Promeču se lakokrile barke 
A uz pjesme Danta i Petrarke 
Nečuju se ni valovi mora; 
Svadba presta, tišina zavlada, 
More čuti, nema odgovora; 

S Bucentavra bjelo jedro spada. 


*) Bucentavar je ladja, koja je vozila duždu kad je kuda putovao, 
na njojzu se i vjenčavao s Adrijom. 

Skender-heg. 

obni žrjebi nad iztokom pali 
Iznad sjajne krune Simeona 
I u lance Balkan okovali; 
Nezvekeću u Jedrini zvona 
Nit 1 je čuti žetelačkog glasa, 
Ranjen Hellas u okovi stenje 
Samo osta voljnost Albanasa 
I njihovo ponosito stjenje. 

No nad njima plaha munja sjeva. 
Silan sultan vodi janjičare, 

Več se rjekom krvca prolijeva, 

I ruši se gordi Akhisare; 
Kastriotič branioc Epira 
Odpor dade, no malaksa snaga, 
Ter u cara tužan ište mira 
I žalje mu tri tovara blaga: 


Zlatni balčak djedovskoga mača 
I srebrene kopče od dizgina, 

A uz cjenu godišnjeg harača 
Sva četiri u talace sina; 

Murad zrinuv ponosite dare 
Hitro kliče paše i vezire, 

Da tri veča vode u munare, 

A da Gjorgja u šaraju smire. 

>Čuvajte mi i milujte njega 
Medju djecom staroga sultana, 
Nadjen’te mu ime Skender-bega, 
Učite ga mudrosti korana; 

To če biti čudo od junaka, 

Jer su oči ogledalo duše: 

Toga nitko nezataji znaka, 

Ni kad brige radost srdca ruše. 


i 

Kad na djetske zaboravi dane, 

A proglasim za serasker-pašu, 

On će kano sunce na sve strane 
Osvjetlati zlatnu krunu našu; 
Slava će mu grmiti po svjetu, 
Turci će se ponositi s njime; 
Vodite ga princu Bajazetu 
Da se ima zabavljati s kime!« 

Vrjeme bježi, a janjičar raste: 

No tužan je: sjetu s podava, 

Jer odleću i doleću laste 
A od majke nenose pozdrava 
I često se zlatne žice lati; 

Pjesmu pjeva, grozne suze lije, 
Al’ Turcima neda razabrati, 

Što na srdcu neveselu krije. 

I gle čuda mladi Miridita, 
Brz’jem konjem po taboru šeće, 

I masa se koplja strjelovita 
I težkijem šestoperom kreće; 

Još ne minu ni godina dana 
A slava mu po svijetu puče, 

Da je trista dobio negdana, 

A gusle mu u pohvalit zvuće. 

Vrani suton iznad Kroje preda. 
Nad šatorom paše kapetana 
Bijedi mjesec s vedra neba gleda 
A Gjorgje se lati jatagana 

I prihvati carevu muširu: 

»Daj mi ferman po otcovkom pravu, 
Da sam vodja četa u Epiru 

II ćeš rusu izgubiti glavu. 

Rodnu ste mi zapalili Kroju 
Otrgli me iz majčina krila, 
Poturčili tužnu braću moju, 
Nužda me je samo prisilila, 

Ime moje ponosito kriti; i 

Ja se samo pred vami pritvara; | 

Ferman pašo, ii će loše biti, 

Ja turskoga nepriznajem cara! 

Još padiši nedoprli glasi 
Da ga lažna iznevjeri nada 
A krni se polu-mjesec gasi, 

Carski barjak u prašinu pada; 

A čete se iz Jedrine kreću, j 

Mani sultan plahom munjom leti j 

Da pokuša na bojištu sreću, 

Da se vragu za nevjeru sveti. ' 

Zora sviće, kobni čaši biju 

Stjezi šušte, demir ljuti zvoni j 

I opet se rjeke krvi liju 

A sreća se Arnautu skloni; 

Car pogledav čaše preke zgode 
Ljutit zove velikog vezira, 

Da se čete u Jedrenu vode 
Jer priznaje kralja od Epira. 

Pod teretom svakojaka mita 
Podklekuju trista dromeđara, 

I već Turci mole Miridita, 

Da careva neodbaci dara; 

No osvetnik ne prima darova 
Nego s malo rječi odvjet daje: 

»Moja ćorda, ona se nekova, 

Da se vragu za zlato prodaje!« 

Svega nesta smrću Kastriota, 

Ali što je danas s Miriditom? 

Crni sužanj, nevoljna sirota; 

Tudja sluga i mačem i štitom, 

Vrag slobode i robstvom se zori 
I u tami polunoćnoj bavi, 

No po vješt za prošlih dana kori, | 

Sto junaka svoga zaboravi. 

Arnauti. • 




a Bojani u Epiru 
Jedan .mojih prijatelja 
Priglasi me svome piru, 

Da mu budem drug veselja 
I reče mi: »samo taji, 

Jer su takvi običaji.« 

To je svadba bez svatova 
Bez sprovoda, bez barjaka, 
Bez nejakih djeverova, 

Bez mladijeh djevojaka, 

Bez nakita i darova 
I rodjaka i kumova. 


Sve je mirno; a Bojana 
Poput lava grivom trese, 
A dva mlada kapetana 
Ogledaju samokrese; 
Čudne svadbe, čudna pira 
U sinova od Epira! 


Okrenuv se ja zapita: 
»Kažite mi što imate?« 
Na to mladi Miridita: 
»Samo da nas zakopate 
I budite tvrde vjere, 
Skrite tajnu do večere!« 


Za ljeve se palce kvače, 
A u desnoj breše reže, 
Iskra sinu, prah dotače 
I več oba mrtva leže; 

A duše se nevesele 
U prorokov dženet sele. 


Sve je mirno; pored brjega 
Ubojne se cjevi dime, 

A unuci Skender-bega 
U hladnu se raku snime, 
Svadba presta, rjeka teče, 
A ja svrši što se reče. 



Pljenik. 


oš vitežke Sasanide 
v U korotu Iran žali, 

^ A Altaja lomne hride 
I Oksusa mutni vali 
^ (L Pred stopama leže hana 
sv) T Velevlastnog Tamerlana, 

v A iztoka svi emiri 

Kano guje pred njim gmižu, 
b Uto vodju u Ankiri 
Nakon boja glasi stižu: 
»Evo idu dromedari 
I na njima čudni đari!« 


Čudne vješti, čudna dara! 
Još ni jedan vožd Hellena 
Ni Rimljana ni barbara 
Nezadobi takvog pljena, 

I dokazom sretne zgode, 
Izredna mu roba vode. 


Kakva roba i od kuda 
Očekiva han Tartara? 
Težke njegve, udes huda 
Dopanuli cara cara: 
Ilderima-Bajazeta 
Lazareva gordog zeta. 

Jutros sultan, roblje sada, 
Jutros plahom munjom šija 
Od iztoka do zapada, 

A sad mu se lanac vija 
Oko ruke, što do skora 
Drma s ključi trijuh mora. 

Jučer cjelom svjetu čari, 

I nogama krune čepa, 

Jutros arslan u Sahari, 

A sada ga krvnik sčepa, 

Da mu gorku sudbu kaže, 

I životom razpolaže. 

Han pogledav na pljenika 
Od saruka pa do pete 
Začudi se i povika: 

»Ti-li-si to Bajazete? 

Ili smo mi oba bjesna, 

Ili je ova zemlja tjesna?« 

Ti započe rat iz pizme, 
Misleč da ćeš sresti Goze, 

No neidu svake čizme 
Te na jedne iste noge: 

Tu ne lete vrani kosi, 

Gdje se carstvo na trg nosi! 

Prorok uči iz korana, 

Da ljubimo svoga gosta; 

A ti goste Tamerlana, 

Neka ti je mržnja prosta; 
Pomnjiv prošlost, ja se sjeti. 
Da se samo hrdja sveti; 

Neka svijet širom čuje, 

Neka prorok s neba vidi, 

Da i vraga junak štuje 

Slobodna te natrag vraćam, 

I troškove rata plaćam!« j 

U to sultan izvan sebe: 

»A ja kad bi sudac bio 
Na oštrom bi kocu tebe 
Pred šatorom umorio; 

Zašto žališ sudbu moju, 

Kad prezirem milost tvoju?« 

»Samo Allah milost djeli« 

U koranu tako stoji, 

Al’ u njemu još ne veli, 

Da se junak smrti boji, 

Sto zapadu strah zadava 
I gradove razorava. 

Ta ti još i neznaš tužan, 

Da sam moju rusu glavu 

Na Dunaju ost’o dužan I 

Niti stoji u mom pravu 

Da ja primim što ti veliš . . . 

Još ti da mi milost djeliš? 

Vodja začuv gordo Ture, 

Odmah hitre sluge kliče 
Da u gajbu pticu ture: 

Ine muke za-nj neliče, 

A Bajazet glavom šenu, 

I smrtni si udar genu. 

Timur skrstiv trome ruke 
S vraž’jom krvlju srčbu trne, 

Ter u času redi puke, ! 

I obratnim putem vrne, 

Da po tragu djeda sijedi, 

I nitkoga nepoštedi. 

I kuda mu vojska minu 
Strah i užas vragu zada, 

1 

No i njega udar šinu, 
Jer preminu iznenada; 
Horda cjeli svjet pokori, 
I sama se u prali stvori. 


Darovi. 

oražena Bosna leži 

Pred stopama supostata, 

Očajana raja bježi 

Ter se kršna stjenja hvata, 

I Udbina gorda pade, 

Al 1 još tinja iskra nade: 

Još se dime smrtne cjevi 
Još se krstaš-barjak vije, 
Još hrvatski grme spjevi 
Još Velebit pao nije: 
Oružana Lika stoji, 

Da u krvi cordu poji: 

Krv se lije, i do zore 
Sva Udbina u prah leže; 
Uporno se Turci bore 
Ini ravnim poljem bježe; 
Man tvorahu svaka čuda 
Kad ih snadje sreća huda. 

Nema više hrabrog Kune: 
U turskoj se kupa krvi, 

A ostalo preko Unne 
Niz vrleti lomne vrvi 
I stidno ih bjegstvo spase, 
Da raznesu tužne glase. 

Navuče se tamna sjena 
A niz klance Unna skače 




/ K’o lavica razjarena, 

Tlapi ti se, k’o da plače 
A sad.rek’ bi pjesmu poje, 
t pominje slavne boje. 

Sumi Unna, mutni vali 
Niz kršno se sjenje toče 
I dosegnuv kremen-skali 
Bistru Uncu zborit poče: 

Da dolazim s Velebita 
Gdje se koči jela vita, 

Gdje urlaju mrki vuci, 

Gdje se suri orli legu; 

Da olakšam tvojoj muci 
U žurnom ti dodjoh bjegu, 

Da mi pričaš velje jade, 

Kako tužna Bosna pade. 

A evo to na dar nosim 
Izranjena janjičara 
1 u ime bratsko prosim, 

Da neprezreš toga dara; 

To je plemič od Bihača, 

I majci se s boja vrača.« 

Ljutit mladić mrko gledi 
Na čelu mu plamen gori, 

Sad crveni, a sad bijedi 
I napokon progovori: 

»Ja neprimam toga dara 
Ja netrebam janjičara!« 

Izranjeno Ture ječi, 

Savlada ga ljuta rana, j 

Ter izusti zadnje rječi ( 

Umirući iz koraua, 

Neznam kako Turci vele 
Kad se u svoj dženet sele. 

V___J 

Zeleni se čurak pusti 
A čalma mu poput snjega, 
Čini mi se da izusti: 

Primi Allah Mustaj-bega! 

Dok se Ture s mukom bori 
Opet Uimac progovori: 

»Na čast tebi takvi dari! ' 

I razširiv krila laka 
K’o da malo za dar mari 
Odbi konja i junaka: 

»Nek 1 mu gavran kosti glodje 
Nek’ mu duša u ad podje!« 

U to ini darak stiže, 

Ali jao hude sreće, 

Snova Unna glas podiže: 

Dar se nikom nenameće 
Evo tebi ljepšeg dara: 

Evo tebi graničara, 

I tako im moga toka 
Još ni jedna gorska vila 
Nepoljubi ljepšeg oka, 

Nit’ se ljepša kosa vila 
Iznad veđja vedra čela, 
Hladna, tužna, nevesela. 

Još ni vodja od Uskoka 
Nije im’o tog odjela 

II nosio takvih toka; 

S njime sam tebi donijela 
Na tokama oku zlata, 

I viteza nepoznata; 

I pod sedlom konja vrana; 

Još ni jedan ban Hrvata 
Od plemena Frankopana 
Nije jao ljepšeg hata; 



Ni oružja ljepšeg kova 
Niti sedla šinširova. 

Sretan Unnac žrtvu gleda 
I na mrtvo zrinu tjelo, 
Hladno kano santa leda, 
Poljubi mu vedro čelo 
I nad njime proliv suze, 
Niz vrlet ga sobom uze. 

Val za valom u vir gine, 
Vitlaju se iskre mlaza, 

A vitez se i? dubljine 
Ni dan-danas nepokaza; 
Man češ pitat’ i Najade, 
Kom ga rjeka na dar dade. 


KOB. 

latna krila rujne zore 
Nad iztokom zatreptala 

I obasjav kršne gore 

Na hladna im njedra pala, 
A vedro se nebo muti 
Avaj Bože na što sluti? 

II če biti težka grada, 

II če sunce da pomrči, 

II na zemlju nebo pada, 
Što uplašen narod trči; 
Kakva ga je snašla kinja, 
K čemu viti panos tinja? 

Nit če biti težka grada, 
Nit če sunce da pomrči, 
Nit na zemlju nebo pada, 

Nit uplašen narod trči, 

Več Krajina kliče boju 
Ratobornu djecu svoju. 

I k’o orli iz oblaka 
Kad se na glas Vile slete 
Sabrao se kod barjaka 
Cvijet Like. Čudne četo, 

Još ni jedan Cezar Rima 
Takvih četa nije ima. 

Nit’ je igda satrap Šira 
A još manje kalif Meke 
Odpravljao takvog pira, 

I udao ljepšeg seke, 

Što joj Bosna šalje goste, 

Da se s njome skoro proste: 

Tu oholi Velagiči, 

Tu sinovi Kulen-bana, 

Tu bogati Atlagiči 
Vlastelini Malovana 
Kupe čete izabrane, 

Da junački Liku brane. 

A Fatima Zmajeviča 
Nebrojeno nudi blago: 

Zlata, srebra, sokolića, 

Da joj sultan čedo drago 
Arslan-bega neodreče, 

Da ga Hrvat neposječe. 

Zmajevič je uzor časti, 

Zmajevič je gorde čudi: 

On sto puta voli pasti, 

Nego da ga Turčin kudi 
I da pita: »gdje bi lani, 

Kad padišah Liku brani?« 

Toga on ni mrtav neće, 

Niti sluša plačnu mati, 

__ J 

Nego gvoždje na se mede, 

I zlatne se uzde lati; 

A Fatima suze roni 
Da ga samo k sebi skloni: 

»Arslan-beže čedo milo, 
Silnog cara britka ćordo, 
Ponos Bosne, desno krilo, 
Nezatiri pleme gordo; 

I neidi u Krajinu, 

Neka drugi za nju ginu. 

I prije je bilo boja: 

Tamo su ti djedi mrli; 

Kad te moli majka tvoja 
Poslušaj me tiču vrli: 
Posjed’ će te Gjaur kleti 
A tko će te da osveti? 

Zaludu ga majka stravi, 
Mani grozne suze proli: 
Zmajević je vitez pravi; 
Njega nitko neumoli, 

Da za život slavu proda 
Plemenitog svoga roda. 

I neminu deset dana 
»Udbina je« glasi lete 
Do osnova izkopana, 

Hrvati se ljuto svete; 
Ubijen je Lički Tale 
I sve su mu čete pale; 

Sve podleže zloj sudbini, 
Nigda neće svoga stjega 
Turci dići na Udbini; 

A vrazi su Arslan-bega 
Uhvatili, i k’o lavu 
Odrezali rusu glavu«. 

Razcviljena Bosna jeca 
I Krajini gorko prijeti, 

Ar joj neće više djeca 
Sobom robija donijeti; 

A Fatima skriva tugu 
I doziva vjernu slugu. 

Da joj sedla konja bjela, 

I svileni saruk suče, 

A sama si s nježna tjela 
Žensko ruho hitro svuče; 

U mužko se ruho krije 
I lati se dimiškije. 

Osveta je mis’o gadna, 

Ali kada rana gori 
I zacvili majka jadna, 
Nesluša se šta se zbori; 
Kad se tužno srdce sjeti 
Ono žudi da se sveti. 

U to mladi Arslan-beže 
Po Krajini čuda stvara: 

Sad dušmanska sela žeže, 
Sad s mečeta krst obara; 
Dok ga majka mrtva drži 
Beg i Medak gordi prži. 

Sva Krbava ognjeni plamti, 
A nebo se plaštem skrilo, 
Još ni Hallan nezapamti 
Da je ljućeg boja bilo, 

Nit’ se više čini zala 
Dok je stara Troja pala; 

Tu se često Turci i krsti 
Ognjenijem ljube usti, 

Ali begu nema vrsti; 

Već su množi ćurci pusti; 

Samo njega sreća služi, 
Zaman majka za njim tuži. 

Ali kano slaba tila 
Kad joj vjetar granje krši 
Iznemože turska sila 
I s time se borba vrši; 

U krvi se slava gasi 
A junaka bjegstvo spasi. 

Leti Kulaš brzi, leti, 

Ni munja ga nebi stigla 
Hoce-li ga prenijeti? 

Griva mu se u vis digla, 

Iz usta mu pjena curi, 

A iz oka oganj juri; 

Iz kopita iskra sjeva, 

A? ga neće prenijeti . . . 
Zaman leti neokljeva 
Jer mu valja tamo mrjeti; 
Ne gdje smrtni ljudi sude, . 
No gdje volja Allah bude! 

Konjic leti preko ždrjela 
I već drugi klanac minu, 

A za trećim Fatma sjela; 

Iz ruku joj diljka sinu, 

Ali mjesto kaurina 
Ubi tužna svoga sina! 

Glava za Glavu, 


^ a Udbini u turskoj Krajini 
^ Mladi Turci čudno čudo kažu: 
i »U Vakufu ohol plemić sjedi 
I zove se Hassan Hajdenovič; 
r U njega je nebrojeno blago: 

^ Sjajne toke bega Atlagiča, 

^ Koje mu je na sablji dobio, 

) Vrani konji bana Zrinoviča, 

Koje mu je na dar ođpravio; 
Bajne luke i ponosni dvori, 

A bisera i suhoga zlata 
Više ni car u Stambulu nema. 

Ali junak za to malo haje, 

Jer Krajina ima dosta toka, 
Brzih konja i oružja svjetla, 

I čardaka u dobrih junaka: 
Starac ima jedinicu čerku 
Po imenu svilokosu Selmu, 

Ni sunce joj još nevidje lica, 

Nit je crna roba rukom dirnu, 
A kamo-li da je momče ljubi.« 
Tako vele Udbinjani Turci, 

I kunu se gromom iz oblaka 
Da je ljepše u Krajini nema. 

Nad njom otac cjele noči straži, 
Niti obdan može mimo leči 
Od krvnika Jašariča Bečka, 

Koji kupi po Krajini Turke, 

Da mu otme na silu djevojku; 
A za rusu Jašariča glavu 
Hassan daje svakojake dare: 
Svilen saruk i alem-kamenje, 

Vrana konja i siya sokola; 

Oženjenu pradjedovsku kulu, 

Neženjenu kulu i djevojku, 

Koje ljepše u Krajini nema. | 

Od Bagdada, Meke i Medine, j 

Od sjevera, juga i zapada j 

Prose momci prelijepu Selmu: i 

Turci nude konje i oružje, 

Krajišnici toke i čelenke, 

A Latini zemlje i gradove; 

Plemstvo Bosne, Like i Krbave 
Nudi za nju na tovare blaga; 

I prosi je imam Dagestana 
I bogate mirze Teherana; 

No zaludu, starac deri neda, 

Jer je ljepše u Krajini nema. 

Jednog jutra Hassan uranio, j 

Ter se šede po zelenu lugu 
I prevrće svakojake misli; 

U to k-njemu mlado momče dodje; 

Krvave mu do lakata ruke, 

Kano orlu kandže do koljena, ; 

Na grudih mu toke izlomljene 
A rusa mu kosa pomršena; 

U desnici mrtvu glavu nosi; ; 

Sjevaju mu oči sokolove 
Kano plaha munja iz oblaka: 

Ej ljepšega u Krajini nema. 

j 

Božju mu je pomoć nazivao, i 

A ljepše mu Turčin prihvatio: ! 

»Da si zdravo neznana delijo! 

Od kuda si tako uranio, 

Što-li su ti kose pomršene, i 

I svijetle toke polomljene, 

Kome-li si odsjekao glavu?« 

A momče mu na to odgovara: 

V _ J 

»Ja sam rodom od Udbine grada, 
Od Doljani sela ponosita, 

Gdje se lani ohol mečet bjeli 
A danas mu ni spomena nema. 

Ime mi je Milkoviću Medo, 

Djedi moji bjehu vitezovi 
I nosahu svilena barjaka 
Dok Hrvatskoj nepomrča sunce; 
Jučer sam se umetao s Turci 
I odvrgoh begu Jašariču 
Od starine dušmaninu tvome; 

No Turčin me na prevaru rani, 
Ja mu rane neostadoh dužan, 

Već mu skiđoh međju Turci glavu, 
I evo je tebi na dar nosim: 
Ljepšeg dara ni pri svadbi nema, 

Krv mi jučer prolivena neđa, 

Da se majci na Doljani vratim, 
No znaj da sam junak od junaka: 
Na konju sam mladost izgubio, 
Džilit mi je zanat od djetinstva, 
A vičan sam tanku dževerdanu, 
Sto sam puta na vrh Velebita 
Zastreljao na letu sokola, 

A da sam te uhvatio lani 
I tebi bi odsjekao glavu, 

A danas ti gostoljublja tražim, 
Jer mi mira preko Unne nema. 

Junaku je stidno biti sluga, 

Već me uzmi za vijerna druga, 
Da te pratim kada u lov kreneš; 
Naučit ću grabljiva jastreba, 

Što u zraku hvata golubove, 

I dajem ti tvrdu vjeru moju, 

Da ću za te izgubiti glavu; 

Ako primiš k srdcu moje rječi, 



Ljubit ću te kano otca svoga, 

Ili majku blagodarno čedo; 

Ta oči mi izpod vedja kažu. 

Da u njima vjerolomstva nema. 

No ako mi dlaka 8 glave pane, 
II me mrko pogledaju Turci 
Meni nije žao umirati, 

Ti ćeš znati tko su braća moja: 
Sedam ih je kano sokolova 
I ljući su nego mrki vuci; 

Bjela će ti odjaviti stada 
Konj’ma će ti vrtle izgaziti, 

I djedovske zapaliti dvore, 

A tebe će na noži raznjeti 
Utuvi si dobro što ti kažem, 

Jer milosti kod Hrvata nema. 

Hassan zrinu Jašarića glavu, 

Od radosti nad njom suze lije, 

I prihvati osvetniku mladu: 
»Evo tebi svega moga blaga 
I lijepe Selme za ljubovcu; 

No Gjaur si, turčiti se moraš!« 
Ljuti to mu momče odgovara: 
»Ja se beže nebi poturčio, 

Da mi Bosnu do Vrbasa daješ, 
Jer već ima po godine dana, 

Sto sam za se doveo djevojku, 
Da je ljepše u Krajini nema. 

Još ne prošla ni nedjela dana 
A nestade momka i djevojke: 
Ukrade je k’o iz tora ovcu 
I odvede sobom u Krajinu, 

I za mrtvu uze živu glavu. 
Ciknu Turčin kano zmija ljuta: 
»Avaj meni zlosretnoga starca ! 
Sto bar vragu nepodarih Selme 

Kad mi dava Jašarića glavu; 

No nek’ ide, neka mu je prosta; 
Nek’ se s-njome svojoj braci hvali, 
Da je ljepše u Krajini nema. 

Ovakvi su djedi moji bili! 

Jučer turske osjećahu glave, 

A danas ih drugom na dar nude, 
Noćas kradu Turkinje djevojke; 

A unuci ciglo ime nose 
I uza-nj se tudje sluge zovu. 

A ja tudjin na majčinu krilu, 

Sto djedovske uspomene čuvam 
Kano or’o na timoru gnjezdo: 
Ljubim konja i siva sokola, 

I hajduk sam poput djeda moga, 
Da ljućega u Krajini nema. 


Ođbjenik. 

^ iljke grme, zvona zveče, 
Krajina se ćorđom paše 
I po svuda glasi ječe: 

»Već su spremne čete naše: 
Već se Herman-kula ruši 
A Unna se plačem guši.« 

Guši, guši i od jada 
Nečuju se tužni glasi; 

Bitka presta, vrag nadvlada! 
Sunašca se luč ugasi 
A sutona vrana krila 
Svu Krajinu obavila. 

A netko se preko klanca 
Veruć poput zeca skriva, 

1 do starog hiti znanca, 

Gdje je negda gostom biva: 

Da kod njega noe provede 
Da počine, da što jede. 

To je kuca starca Mede, 

Negda gorda i ponosna, 

A sad samo -djeca sjede 
Oko starca inokosna, 

Što na smrtnom odru ječi 
A snaha mu rane lječi. 

Trudni noćnik traži krova, 

A starac mu ruku pruži 
I pita ga: »šta je nova, 

Kako vojsku sreća služi, 

Je-li bilo jučer boja, 

I šta rade djeca moja?« 

»Ja đopadoh ljutih rana 
I ne mislim da im mogu 
Odoljeti još do dana, 

Nego dajem dušu Bogu 
Jer mi rane krv otvara!« 
Stranik na to odgovara: 

4 

»Mi se bismo dva tri-đana 
Sva tri su mi brata mrtva; 

Od turskoga jatanaga 
Pade otac zadnja žrtva, 

I sva četa s njima leže: 

Nit tko osta nit pobježe. 

»Uzrjev kako vojska gine 
Nemili me strah obuze: 

Ja pobjegoh kroz planine 
Da utarem majci suze: 

Da je tješim u žalosti 
I njegujem u starosti.« 

Sinovi su tvoji pali, 

A nitko ih neoplaka 

Samo šume mutni vali: 

»Da im bude zemlja laka!« 
Starac začuv kobne glase, 
Gnjevno guli sjede vlase. 

I vjestniku na x to reče: 

»A što tebe podli gade 
Kleto Ture neposječe 
Kad ti otac s bracom pade? 
Olazi mi izpod krova 
Bez očinskog blagoslova!« 

Ter zaklopi plave oči: 

Angjeo mu dušu uze, 
Uvrjedjeni stranik skoči 
Preko praga, proliv suze, 

Ter pred drugom kućom zvoni 
Da pod krovom glavu skloni.« 

Tu mu bješe vjerenica 
Negda puna Ijubve žara, 

No čuv da je strašivica 
Ovako mu progovara: 
»Ponosite Hrvatice 
Netrebaju strašivice!« 

A putnik se dalje kreče 
I predava dušu Bogu, 

No ni on je k sebi neče, 

I lopi mu krv iz nogu, 
Umorna ga muka svlada, 

Ter na studen kamen pada. 

A hladni ga stanac prima, 

Sad ga stara tuga stiže 
1 tajni ga duh obuima 
Ter ovako glas podiže: 

»Ukloni se s moje grede 
Da te zmija ne ujede.« 

Skupiv zadnji dušak snage 
Nesretnik se napred kreće, 
Da ogrije člane nage; 

A1 gle opet hude sreće: 
Pred oćeve dvore stupa 
I o vrata halkom lupa. 

»Otvori mi majko vrata ; 

Ja sam Milan djete tvoje, 

I vraćam se s ljutog rata, 
Da saslušaš jade moje; 
Hitro majka s vrati škrine 
I zapita: »šta je sine?« 

»Bili smo se dva-tri dana 
Sva tri su ti sina mrtva 
I od turskog jatagana 
Pade otac zadnja žrtva 
I sva vojska s njima leže; 
Nit tko osta nit pobježe.« 

»Gledeć kako braća ginu 
Nemili me strah obuze, 

Ja pobjegoh kroz planinu 
Da utarem tvoje suze: 

Da te tješim u žalosti 
I njegujem u starosti.« 

Mati začuv tužne vješti 
Na meki se dušak spusti 
I zadrhtav u nesvjesti 
Umirući rječ izusti: 

»Ja ne mislim da bi s boja 
Pobježala djeca moja?« 

»Odlazi mi izpred Vida 
Izdajico svoga roda 
Bez obraza i bez stida, 
Odnjela te mutna voda, 

Zar ti nezna pasti u boju 
Da osvetiš braću svoju?« 

Zadnje rječi rekav sinu 
Majka dušu Bogu dade 
A u tami diljka sinu: 
Mrtav Milan do nje pade 
Zrno zvizdnu, čelo puče, 
Cjev se dimi, glas zamuče. 


Djedi Moji. 

redci moji nebjehu magnati, 

A ni sluge iznježenih lala; 

Oni bjehu slobodni Hrvati, 

I živiše od pluga i rala; 

Nigda n’jesu tudjeg stada pasli, 
No drugi su kod njihova rasli; 

Djedi moji nebjehu bajaci 
Kojima se gradska marva smije, 
Nego borci, slobode junaci; 

Duh slobode i u meni zrije, 

Duh osvete i u meni živi, 

Jer se svetim kad mi drugi skrivi. 


J 

Zalog. 

kraj bistra vrela Svetičeva 
Džilitom se ogledali Turci, 

A1 evo gosta nepoznata, 

Božju im je pomoć prihvati 
1 besjedi begu od Ribnika: 

»Ja sam čuo beže Huseine, 
Dočuo sam, govore mi ljudi, 

Da ti imaš do dva konja mlada, 
Sto neznadu uzde ni dizgina 
Niti sadna sedla šimširova; 

Bili koga pregorio vrana 

Da ti kupci mnogo blaga dadu? 



Ustupi mi koga ti je drago, 

I zahtjevaj koliko ti drago, 

A vrh svega ucjenjena blaga 
Ljepe ču ti donijeti dare: 
Rusu glavu Lava Orloviću, 
Ustrat’ ču ti Kosu Smiljanića, 
I dajem ti iz svilena pasa 
Dvije breše, ljuta jatagana 
I uza njih toke i čelenku, 
Kojeno su u Mletci kovane; 
Drugčije se nebi rast’o s time 
Da mi Turci po Udbine dadu. 


»Okani se velebitski vuče, 

Ta ti si se junak pomamio, 
Kad zamečeš neprilične šale? 
Nit’ su moja na prodaju krila, 
Niti trebam tvojega oružja, 
Niti tudjeg na tovare zlata; 
Gdje mačija zamjenjuje majku 
Gdje-li konja izplačuje zlato? 

Okani se đjetskijeh posala, 

U Turaka konji n’jesu šala; 

Ja ni dlake s jednog nebi dao 
Da mi Turci svu Udbinu dadu.« 

Još ni zore ni bijela dana 
A Turčin se do podruma šeće, 

Da probudi pri uranku sluge, 

No obe mu ubijene leže, 

A to bi mu pola jada bilo, 

Da mu hajduk nerazdvoji konja: 
Jednog ukra a drugog ne dirnu, 
Da ga za tim večma srdce boli; 
Planu Turčin kano vatra živa 
I od gnjeva ruse kose guli, 
Radije bi onda činca znao 
Nego da mu po Krbave dadu. 

Neminula ni nedjelja dana, 

Al’ evo ti dolazi uhoda, 

I kazuje begu od Ribnika: 

»Ja sam jutros izpod Velebita, 
Gledao sam jučer konja tvoga 
Što ti ukra Vlađetiču Marko; 

On če skoro i po drugog doći, 
Jako se je naljutio na te, 

Što mu jednog pregorio n’jesi 
Kad ti nudi nebrojena blaga; 

Ni toga ti ostaviti neće, 

Da mu Turci svu Krbavu dadu.« 

Nego razpni gvoždja na putanku; 
Kad provuče do mandala ruku 
Živa ćeš ga moći uhvatiti, 

Kano lovac na strvini vuka: 

Rusu ćeš mu odrezati glavu 
I stignuti konja ukradena;« 

A Turčin mu tiho progovara: 

»Ja sam i sam na hajduka sumnj’o 

Da je moja podrezao krila 
I vjerne mi izsjekao sluge; 

Drugi toga učiniti neće, 

Da mu dar po Krajine dadu.« 

A kad sutra jutro osvanulo, 

Beg pogleda lisičine ljute, 

I u njima ostavljeni zalog: 

Ljevu si je uhvatio ruku 
I po laktu desnom osjekao 
Ter je s nova otvorio vrata, 

I baciv se konju na ramena, 

Otišao kuci pjevajući: 

»Meni konji a Turcima zalog, 

Ni jednog im nebi nazad dao 
Da mi s nova nakaleme ruku 
I uza nju svii Krajinu dadu.« 


Odgovor. 

uđer pričaj stari djede 
Kakvi bjehu oni čaši, 

Kad ti proz te lomne grede 
Od Turaka Hajku spasi, 

I što pomnjiš od tvog djeda, 
I tko prije zapovjeda? 

N’jesu-li to naša braća 
Sto ih Unna od nas djeli? 
Ja se sjećam kod Bihaća 
Oholi se dvorac bjeli, 

Čiji su to dvori bili 
I tko bješe Herman Cilli ? 


»To su čedo duge priče; 
Onda bjehu ini ljudi 

Ne k’o danas što se diče 
Robskim lancem, ženskom čudi: 

Onda nebi naša Lika 
Stanom tudjih nevoljnika. 

Ej tako mi sjedih kosa, 

I života zadnjeg dana, 

I imena i ponosa, 

Dobio sam sto megdana 
I srušio trista kula, 

I odveo trista bula. 

I kraj ove kule vite 
Sto me puta krilo Vranca 
Unosilo med džilite 
I preskakav preko šanca 
Turcima sam život skrača 
I opet se sretno vrača. 

I za moje mlade dobe 
Ti su šanci sto put pali; 

I ja bivah žrtva zlobe: 

Atlagič mi kuču pali, 

Ja mu zato sestru shvati, 

I s njome mi sve zaplati. 

Ti su dvori mnogo stali 
Plemenite naše krvi; 

Samo ovi znadu vali 
Tko im temelj metnu prvi; 

No ovdje su još do lani 
Stanovali naši bani. 

I kad Bosna sužnjem posta 
Taj je krvnik na dar dobi, 

Ali brzo pusta osta 
Jer je stiže srčba kobi 
I u njojzi Ture smjelo: 

Ja mu smršti gordo čelo! 

V_ J 

Jednom prije rujne zore, 

Uzev drugom noćcu sljepu 
Ja mu sprži bjele dvore, 

I uhvativ Hajku ljepu 
Na moga je konja vinu, 

I pobjegoh u planinu. 

A1 gle čuda na što sluti? 

Mome konju klonu krilo 
I več viču Turci ljuti, 

Da im nebi žao bilo, 

Da svu Bosnu car izgubi 
A da Hajke vrag neljubi. 

Ciknu puška, druga, treča 
A nada mnom purak leti; 

Ali koga služi sreća 
Krvnik mu se neosveti: 

I da zrno zna za metu, 

Izgiblo bi sve na svjetu. 

Ja okrenuv moga Vrana; 

S nova turska diljka pali, 

I vrgoh se dževerdana 
Ter jednoga s konja svali, 

Drugog kosnu purak ljuti 
I sva im se četa smuti. 

U to grmi cijev peta 
I ljevu mi ruku zgodi; 

Tad pomisli Turad kleta, 

Da več sobom Hajku vodi; 

Ja bi sto put mrtav pao 
A nebi je njima dao. 

Navuče se siva magla; 

Vriska konja, šum i vika, 

I več klonu Turad nagla 
I unose ranjenika, 

V_._ J 

Jer se mnogom ježi koža 
Kad do ljutog dodje noža. 

Nepoželi više znati, 

Nepitaj me ništa dalje 
Dok neuznaš da Hrvati 
Imadoše svoje kralje, 

I da naši djedi stari 
Bjehu svoji gospodari!« 

A unuče što im znači? 
Tudji vojnik, tudja sluga; 
Svak ga davi, gazi, tlači; 
No doči če doba druga 
Kad se više neče Lika, 
Zvati stanom nevoljnika! 


Zamjena 

) 

a vremena Zvonimira 
Kad se hrabri rod Hrvata 
Od Dunaja do Epira 
U družesko kolo hvata, 

Uz gusle se pjesma pjeva: 
»Na vrh lomnog Velebita 
Nalazi se ljepa djeva 
Od porekla ponosita; 

Nad čelom joj zlatna kruna 
I svjetli se kano luna, 

A djerdani od agata 
Viju joj se oko vrata; 

Planinske je vile dvore 
Na poziv joj orli lete; 

Ona ima divne dvore, 

I svilene vlase plete; 

Cjela joj se Lika divi 
Što ostaje vječno mlada; 
Nitko nezna kako živi, 

I s česa joj srce strada.« 
To bi čerka nekog cara, 
Što počini mnogo zala 
Pa ga zato Bog pokara, 

Ter je na nju kletva pala. 

Kano gnjezdo ljuta zmija 
Dvorac joj je zid opasa 
A kraj njega jama zija 
Puna kosti do pojasa. 

A vlastnica toga dvora 
Ljubavne je pjesme bjela, 

I gledeči sa prozora 
Za momke je mrežu plela: 
Cim viteza putnog s druma 
Uzrjeh djeva čarovita 
Zaljubi se bez razuma, 

I odmah joj ruku pita; 

No čudne su kušnje njene: 
Svaki mora na konjicu 
Prolečeti po vrh stjene 
Kad zaiska zaručnicu: 
Mnogi tako u grob pade 
Zeleč prazne svrhe stići 
I tri brata puna nade 
Po imenu Orlovići. 

Majka začuv tužne glase: 
Da joj mile djece nema 
Korot-ruho meće na se; 

A četvrti konja sprema, 

Da se sutra na put krene: 
Hoće braću pokajati: 

II’ da sretno prodje stjene, 
Ili da se nepovrati! 

Zaludu ga majka moli: 
»Okani se tiču sivi, 

Man te sa ranom srce boli, 
Ti ih više neoživi. — 

Zlato moje, ponos Like, 
Okani se toga puta, 

Već je mnoge vjerenike 
Pogubila stjena kruta. 

Neostavljaj same mene, 

Sto će tvoja stara mati? 

I da sretno predješ stjene, 
Ti ih ipak nepovrati!« 
Zaludu je rane tište, 

Sin joj zato malo haje 
Već blagoslov od nje ište 
A majka ga s plačem daje: 
»Z Bogom idi drago djete 
Angjeo te s neba prati! 

No znaj, da se stjene klete 
Još ni jedan nepovrati. 

Ni ti nećeš svrhe stići . . . 
Onda neka uzna Lika, 

Da ponosni Orlovići 
Zagrliše zamjenika.« 

Sin i majka suze liju: 

Ona osta, on se kreće 
Obojica tužni mniju 
Da se više vidit’ neće. 

Ter uz goru pomno grede, 
Zamučio konja vita, 

A gorske ga vile glede 
S vratolomnog Velebita; 

I jedna mu na put stade 
Ter za uzdu konja shvati 
I čarobnu biljku dade 
Pa se opet natrag vrati; 

Večernja se zora spusti 
I zasija mjesec jasni, 

A nosi ga konjic pusti 
Da na igru nezakasni. 

I več skoro kulu stiže: 

Tu junaka sa svih strana: 
Iz slavjanske zemlje bliže, 
Iz daleka Frankistana, 

Iz helvetskih lomnih gora, 
Iz helenskih glasnih školja, 
Sa obale Crnog mora, 

I ponosnih donskih polja; 
Sa Triglava i Balkana, 

I sa Tatre i Dunaja, 

Iz njemačkih daljnih strana 
Iz arabskog sretnog kraja; 
Neki bjehu iz Indije 
Njih odpravi Dalaj-Lama, 
Da im zemlja kosti skrije, 
Da se s njima puni jama. 

Mnogi iz njih žudi zlata; 
Neki na smrt ludo leti, 

Neki dodje zbog inata 
Samo Hrvat bracu sveti, 

On za ljubav brače gine 
Njemu samo mrjeti valja, 

Da mu tuga srca mine, 

Da imena neokalja, 

Jer zna da se žensko smije 
I time se više slavi 
Kad u muža mozga nije, 

Da je prezre i ostavi. 

I kobna se družba sasta, 
Junaci se u red niže. 

Srca zebu, igra nasta; 

Več se prednji u niz klize; 

Avaj Bože čudna biča! 

Sto ih pade, a red dodje 
Na mladoga Orloviča, 

Ali junak sretno prodje! 
Pljeska ruku, šum i vika! 
Gromoglasno družba viče: 
»Bog da živi zamjenika 
Nek se s njime braca diče 

A djeva mu vjenac vinu . . 
Hladan kano santa leda 
S prezrenjem je samo zrinu 
I više je nepogleda; 

»Ako koga majka rodi, 

Da mu nije život mio 
Nek je sobom kuci vodi, 

A ja sam se oženio.« 
Pljeska ruku, šum i vika! 
Uzhičena družba viče: 

»Bog da živi zamjenika 
»Nek se s njime braca diče 

Od sramote i od jada 
Tužni joj se život skrati: 
Ter u času mrtva pada, 

A družba se nazad vrati. 
Danas kulu pješak krije 
No jaruga i sad zija, 

Kroz klisure vjetar vije 
I krade se ljuta zmija; 

A na stjeni pastir sjedi 
I na glasno svirče svira: 
»Ini bjehu naši djedi 
Za vremena Zvonimira!« 

Kletva Pjevača. 

(po Uhland-u.) 

vremena starodavna 
Oholi.se zamak diza, 

A svjetlost mu na daleče: 
Do sinjega mora stiza. 
Naokolo vodometi 
U obličju sjajne duge, 

A potoci i izvori 
& Rosiše mu bajne luge. 

Tu veljmožni kralj upravlja 
Vas opijen od pobjeda, 

Na pr’jestolu suha zlata, 
Mutna oka, lica bijeda. 

Sto pomišlja strah zadava, 
Što pogleda užas biva; 

Kad govori talac iska, 

A kad piša, krv proliva. 


Nekoć čedna dva pjevača 
Put istoga dvorca udre: 
Jednog kite sjede vlasi 
A drugoga plave kudre: 
Oba nose zlatne harfe 
I na brzim konji jezde: 
Uzporedno, nerazlučno, 

Kano zvjezda pored zvjezde. 


Putem stari mladom zbori: 
»Sad je vrjeme sine dragi, 
Da iz tvoga jasna grla 
Začujemo glasak blagi. 

De zapjevaj onu pjesmu, 
Što iz srca gnjev udalja; 
Danas nam je razdragati 
Tvrdo srce našeg kralja!« 

I gle stoje oba pjevca 
Uz mramorne kolonade, 

A kralj sjedi na pr’jestolu 
Do kraljice svoje mlade; 

I svjetli se kano mjesec 
Kad sunčani zrak ugasne, 

A kraljica pored njega 
Sjaji poput zvjezde jasne. 

Starac spodbi zlatnu harfu, 
Ter iz glasna grla pjeva; 

Uz zvuk blagi pjesma divna 
Po dvoru se razlijeva. 

U to mladić kano slavuj 
Popijeva staracem snova; 
Zvuk i žica glasno drkću 
K’o pljesnjivi zbor duhova. 

0 ljubavi pjesma glasi 
0 divoti, bajnom Maju, 

0 junačtvu dostojanstvu, 

0 blaženstvu i o raju. 
Glasne žice sve pominju 
Sto junačke kiti grudi, 

Što je slično i prilično 
I veseli srce ljudi. 

Vitezovi gordi kralja 
Oboriše ruse glave, 

Ter slušaju divnu pjesmu 
.1 nebesnog Tvorca slave. 

A kraljica već nemože 
Razdragane duše kriti: 

Sa prsiju ružu trže 

Ter pjevač’ma na dar hiti. 

»Narod ste mi pokvarili 
Sad bi htjeli i kraljicu?« 
Kralj k’o bjesan glasno viče 
I promjeni cvjet na licu. 

Ter se britke ćorde maša 
I mladića s njom probode; 
Mrka krvca rjekom šinu, 
Mladić pade, pjesma ode. 

Kano gromom poražena 
Stoji družba slušalaca, 

A mladić se izdišući 
Na očeve ruke baca. 
Ugašene oči glede 
Ukočeno na ubicu; 

Starac uze mrtvo tjelo 
I unosi na konjicu. 

Ter nad njime proli suze: 
Pišti, plače, jeca, kune, 
Grčovito harfu hvata; 

I trga joj zlatne strune, 

I pred vrata dvorca stade; 
Harfu bije o mramoru, 

A potonji njeni glasi 
Razležu se svud po dvoru: 

»Težko tebi gordi dvore! 
Potavnjelo tvoje lice, 

Pod svodom ti nigda više 
Negrmnule glasne žice; 
Nek se same robski lanci 
Izpod tvoga svoda ore; 
Dok se tvoje grozne stjene 
U prašinu nepretvore.« 

Teško vami rukosadi 
I u njima hladno vrelo, 
Što gledate grdne rane 
I to mrtvo, bijedno čelo! 
Izčeznuli vodometi 
Usanuli viti mlazi, 

Udario grom iz neba, 

Što god nadje da porazi! 

A ti grozna ubojico, 

.Prokleta ti loza bila 
I potomstvo i koljeno, 

I ime ti povjest krila. 

Propalo ti silno carstvo 
Kano snijeg lanjskog doba 
Izdali te svaki trudi, 

Nestao ti i trag groba U 

Starac kune nebo sluša . . . 
Dvor se surv’o, vihar vije; 
Sva ta slava, veličina 
Kano da ni bila nije. 

Samo jedan stupac stoji 
Od prokletog toga dvora 
No i taj se iz dna ljulja; 

I taj skoro pasti mora. 

Mjesto bajnih djulistana 
Sad se vide gnjezda zmija: 
Niti javor sjene širi, 

Niti vrjelo tle probija. 

0 imenu kralja nema 
Niti priče niti spjeva: 

On njem muče glasne gusle: 
To je kletva pjevačeva! 

Ružica. 

jesec trepti, zvjezde sjaje 
Iznad glasna Samatovca; 

Ja pogledah, mislim šta je? 

A1 evo ti starog lovca; 

Diljka mu se k nebu koči, 

I svijetle plave oči. 

Sjedi mu se duga brada, 

I svilena bjela kosa 
Preko mužkih pleči pada; 

A ja gledam kako rosa 
Blagom vlagom pelen krjepi, 

I jasike lišće strjepi. 

»Da si zdravo momče mlado!« 
Starac reče, ter se sjede; 

Ja mu na to odvjet dado: 
»Ako Bog da stari djede, 
Kakvi tebe gone bjesi 
Da pod krovom noćas n’jesi?« 

Starac šapnu: »samo tiše, 

Ja ti neću ništa kriti, 

Na licu mi sudba piše 
Da sam stranik kano i ti, 

No Perun nas s neba brani 
Ti se mene ne prepani. 

Ja sam vjestnik Ijepa glasa, 
Krotki pastir voljnih jata, 
Krvnik kleti crnih rasa, 

Vrag nevjere i razvrata: 

Ja sam dobri duh priznanja 
Bez pritvorstva i laganja. 

Ja sam sjena tvojih djeda 
Što se s cjelim svjetom mrazi, 
Što tudjinu nikad neda 
Da mu sveti zavjet gazi: 

Ja sam Hrvat dušom, tjelom: 
Vitez slovom, junak djelom! 

Ti se dakle neboj mene, 

Nego zrini tu kraj Drave 
Nahode se neke stjene. 

Vječni uzor stare slave: 

Tu su gordi dvori stali 
A sad vidiš da su pali. 

Tu stanova vodja modni, 

Dika naše domovine, 

A sad samo dusi noćni 
Oko ove razvaline 
U liku se tenca klate . 

I zorom se nekud vrate . . . 

U vojvode bješe čedo 
Po imenu ljepa Ruga 
Ti još takve n’jesi gled’o; 

Ni vila joj nebi druga: 
Ljepoti joj nema para 
Od Indusa do Kotara. 

Još ni imam Dagestana, 

Niti kalif od Bagdada, 

Niti dauphin Frankistana, 

Niti sultan Carigrada, 

Niti emir od Maroka 
Nepojjubi ljepšeg oka. 

Jednod junak družbu svoju 
Protiv Huna u rat digne 
I u ljutom padne boju, 

A djevojci vjestnik stigne, 

Ter joj kaže: »i kod Save 
Ub’jen ti je Vjekoslave!« 

A lijepa sirotica 
Obojice raku kaje, 

Sad dragoga a sad otca 
I cviliti neprestaje; 

Tuga bi joj manja bila, 

Da je jednog izgubila. 

Podlegoše zli Tartari 
Sve ih snadje sreća huda 
A Ružicu poglavari 
Mole skromno da se uda, 
Ali mani, ljepa Ruža 
Nenalazi lako muža: 

Ona neće velikaša, 

Niti sluge ni ministra, 

Nit’ sudskoga burgijaša, 
Nit’ plemića ni filistra; 
Ona neće inog braka 
Nego samo za junaka. 

A vjestnici i telali 
Kano hrti lakokrili 
Po svuda se razbježali; 
Već se kupe momci čili 
I sve što se u se uzda 
Krilonoga konja uzda. 

Skoro zatim igra sijedi; 
Najsretniji u tom krugu 
Tko igrače sve pobjedi 
Zadobit’ će ljepu Rugu: 

I eto mi sviju svata, 

I zvat će se ban Hrvata. 

Za večeras mnim je dosta, 
Tjelo moje sanka žudi, 

A svršetak što mi osta 
Čućeš kada dan zarudi.« 
Starac presta, nedovrši 
A meni se kosa strši. 

»Neplaši se mili rode, 

Ovdje nema zloga duha, 

To su samo žubor-vode , 
Što se tvoga kosnu uha« 
Starac više neponavlja 
A meni se prizrak javlja. ~ 

No gle čuda, šta je ono? 
Oholi se dvori bjele 
I težko ljulja zvono, 

Rek’ bi da se puci sele; 
Kakvi puci i seoba, 

Ta tome su prošla doba? 

Tu azdije težke zveče 
Tu kalpaci sjajni bliste 
I tanka se perja preče 
I tresu se k’o kad liste 
Kolebaju vjetri nagli: 

Tako, puši, dimi, magli 

Tu džilita laka zvizda, 

I ori s štropot štita, 

Tu se konj i junak gizda, 

I lome se koplja vita; 

A s balkona divna dvora 
Svijetli se kano zora 

Liepa djeva, i sijetna 
Kobni izhod igre čeka; 

No zaludu nije sretna, 

Jer Hrvata želi seka 
A od družbe netko viče: 

»Tu se himbe nepriliče!« 

Neki Ulrich, vitez Gota 
Na prevaru zaklad dobi 
Ali ona neče skota: 

Za nju n’jesu gotski robi, — 
Ter se s kule na vrat stište, 
A1 još traje pozorište, 

Jer Hrvati svoga bana 
Što bezočno s njima igra 
Na sto ljutih jatagana 
Raznesoše zubom tigra; 
Uplašeni bježe Goti, 

Jer ih Ulrich osramoti 

Ja se dugo obazira 
A s vršine Samatovea 
Nesta dvora i turnira, 

I izčeznu sjena lovca; 

Što ja misli, krvca toči, 

To mi sjena vara oči: 

Samo drevne razvaline 
Pominjuči staru slavu 
Stoje sredi gluhe tmine 
I ponosno dižu glavu; 
Drava teče, ljiljan niče 
A o djevi živu priče; 

Samo kad-kad guslar sjedi 
Kad po zlatnoj kosne žici 
Uz gusle nam pripovjedi 
0 hrvatskoj zatočnici: 
Vremena nas toga sjeti 
I započne pjesmu pjeti; 

»Vrjeme bježi, puci tonu: 
Jedan vene, drugi niče, 

A Hrvatska još neklonu 
Nego plačnoj djeci kliče: 
»Na noge se gorski lavi, 
Vrjeme teče, neboravi!« 

Pokajanje. 


ranio Ulan-aga 

Ter doziva ljepu kadu: 

^ »S bogom Sedlo dušo draga, 
, \ Ja ostavljam tebe mladu 
I nejaka moga sina 
1 / Alagića Huseina. 

^ I polazim niz Kotare, 

> A ako bi tamo pao 
Nek ti djete suze tare, 
Nebudi ti mene žao, 

Kad nestane sjena moga 
Ti se udaj za drugoga. 

I prihvati zlatne ključe 
Blaga što su tekli djedi.« 
Aga zbori i umuče 
A Sedla ga tužno gledi 
Niz lice joj plamen gori, 

Ter ovako njemu zbori: 

»S bogom poš’o aga smjeli 
Nek te prorok s neba štiti 
Gdje se ljuti megdan djeli 
Minuo te džilit viti, 

A o meni nemaj brige 
Već mi češće šalji knjige; 

A ako te udes srete, 

Da u ljutom padneš boju, 
Nek te samo Turci svete, 

Ja ću naći raku tvoju: 

Sjetan junak rječi pazi 
I grozna ga prjetnja smete, 
Ter niz dvore tiho slazi 
A već hitre sluge lete 
I čila mu konja vode; 

Plač se čuje, Ulau ode. 

Ostavljena Sedla cvili 
I proroka s neba kliče, 

Da se na nju tužnu smili, 
A plačno joj djete viče: 
»Ah necvili mati draga, 
Vratit’ će se Ulan-aga!« 

Ona plače danom, noći 
I čarobne čine pravi, 

I nada se da će doći; 

Sto put joj se u snu javi, 
Cineć joj se da ga spazi, 

A1 na javi nedolazi. 

U to nešto poljem gmiže 
Rek’ bi da se čalma bjeli, 
Kad domilja dvoru bliže 
Od srđca se razveseli: 

»To je vjestnik iz Kotara, 
Sa pozdravom gospodara?« 

A1 kad tamo ide sluga: 
Stari Sadik, sjede brade, 

No ne vodi sobom druga, 

Jer u Liki aga pade, 

I sva su mu legla braća, 

A starac mu konja vraća. 

0 vratu mu uzda visi 
Ah dop’o je ljute muke: 
Gorski su ga grizli risi 
I skratili obe ruke; 

Tužni starac pred nju stade 
I priča joj svoje jade. 

A nesretna aginica 
Kose guli, čadru para 
I k’o sinja kukavica 
Na hladno se tle obara; 

I pogledav preko Unne 
Nepokornu Liku kune: 

»Stjenje mračno, Liko kleta 
Sinovi ti robljem bili 
I stranici ovog svjeta; 

Za tudju se krunu bili, 
Kosila ih turska pala 
I s rata ih nečekala. 

A pjesnika zlatna žica 
Grmila im iznad groba 
Uz uzdisaj udovica, 

A ti nosi ime roba; 

Pod nožem ti čeda rasla, 

I pod puškom stada pasla!« 

Od iztoka zora svita 
A sunašca žarki luči 
Sjaje po vrh Velebita; 

Mutni talas Unne huči, 

Uz Hallana lomna brda 
Sviloruna bleje krda. 

A Hrvat se na šešanu 
Naslonio stražu čuva 
I na srdcu taji ranu; 

Oko mu je munja suva 
Što iz vedra neba sjeva, 

I žalostnu pjesmu pjeva: 

»Nedaleko onog bora 
Gdje zgažena tuži trava 
Od sto rana i umora 
Ulan-aga tiho spava!« 

Sedla začuv rječi kobne, 
Uzna odmah znake grobne, 

Ter na tihu raku stade; 

Oganj planu, puška puče, 

Mrtva bula na grob pade 
A graničar brke suče, 

I do mala začuv graju, 

Začudi se dogodjaju. 

I sad borič širi grane 
Kraj agine tihe rake 
Toli divno oplakane; 

Putnik tu vi kobne znake 
I kad koji kraj njih mine, 

Na raku mu pelen vine. 

A graničar i sad straži 
I na srdcu ranu lječi, 

Ranu lječi, bolu blaži 
Na umu mu tužne rječi: 

»Unna teče, val se bjeli 
No što braću od nas djeli?« 


Vazdušna Ladja, 

^ (Po Ceidlitz-u.) 

ad valovi oceana 
Trepte zvjezde s neba vedra 
A po njima ladja plovi 
I nosa se na sva jedra. 

Negiba se jambor viti 

Nit se na njem stjezi šire, j 

Već topova grozne cjevi 

Proz mangale gluho vire; 

Na njoj nema kapetana, 

Nit’ se mornar ljestvom penje, 

Nit’ se boji nagla vihra I 

Nit’ joj hudi tvrdo stjenje. 

---- J 


Digitized by AjOOQle 



77 


A 

Otoka je u tom moru: 

Mračno stjenje od granata, 

A na njojzi hladna raka 
Grli cara zakopata. 

Zakopa ga krvnik kleti, 

Kome zada ljute rane; 

Ter navali velju ploču, 

Da iz groba neustane. 

Svakog ljeta posije smrti 
Kad ponoćni časak zvoni 
Vazdušna se ladja krene, 

I tihu se brjegu skloni; 

Tad se on iz rake diže 
I ide joj tiho i gluho, 

Treugoljni nadjev šešir 
I obično plavo ruho. 

I prekrstiv trome ruke, 

Glavom klonuv, provi šeće: 

Za timom se tiho sjedne, 

A ladja se dalje kreće. 

Car Franciji miloj grede 
Gdje ostavi stražu svoju 
I prestola zemnu slavu 
I jedinca u povoju. 

A kad pridje rodnoj zemlji 
Na brjegove hitro skoči: 

Hrabro mu se srdce smije 
I vitlaju plave oči. 

I hodeći niz obale 
Doziva si po imenu: 

Suratmke i vojvode, 

Da se s njime u rat krenu; 

A1 spavaju grenadiri, 

Gdje se brza Laba vije, 

Neke ruske sante leda, 

Neke žarki pješak krije. 

_ J 

Nečuju ga generali 
Jer u ljutom paše boju, 

A neki ga izdadoše 
Prodav britku sablju svoju. 
Ljutit nogom o tle bije. 

Ali osim sinjeg mora 
Što kraj njega vale diže 
Nitko neda odgovora. 

Car i sina mlada zove, 

Da u nuždi otca spase, 

I nudi mu polu svjeta, 

A Franci ju samo za se; 

No u nadi i mladosti 
Nemila ga smrt udavi 
Man ga otac tužni zove, 

Ni on mu se nepojavi. 

Tad on muči i uzdiše; 

I dok rujna žora grane 
Niz lice mu suza toči 
I oko mu neusane; 

Mahnuv rukom, spustiv glavu 
Timona se opet segne, 

I obratnim putem plovi 
U raku se hladnu legne. 

San. 


oš Kazbeku zora rujna 
Nepomoli svoje luče, 

A u snu me mačta bujna 
U daljinu tudju vuče 
I tako se meni kaza, 

Da proz magle sunce šija, 
A ja da sam vrli Kavkaza, 
Da poda mnom Deralj zija. 

Deralj zija, Terek huči 
A mujezin, sin proraka, 
Poludnevnu dovu uči 
U to na me iz visoka: 
Iznad Šata or’o gače, 
Valjda mu je ljuta hala 
Izvukav se izpod drače 
Male tiče progutala? 


Ja pogleda timor Šata 
A or’o se dalje krenu 
I na vrhu Ararata 
Prisjede se na kamenu 
A u tome zora rudi, 
Tjelo mi se ledom guri 
Ja se tržnu i probudi, 

A kud krenu or’o suri? 




Čemu ovi sani slute, 

Što mi duša mira nema? 
Opet mi se misli spute 
Ja se smiri i zadrjema 
Kad al opet ljuta guja 
Iz ždrijela otrov pljuje 
I obmotav vrat kraguja, 

A soko je kljunom kljuje. 

No i to je mačta gola 
Ja se trgoh, a na javi 
Nema zmije ni sokola 
A meni se srdce stravi. 

Od iz toka zora svita 
A vjetrovi magle mute, 

Ja se dugo, dugo pita 
»Čemu taki sani slute?« 

I opet me san obleće 
Ja se snova obezumi 
Kad uvidjoh čudo veće 
Da poda mnom Pontus šumi; 
More šumi, vali pjene 
A ratne se lome ladje 
I pucaju o stijene, 

Avaj Bože što me snadje? 

Tu se težki baljemezi 
Plamenijem okom glede, 

Tu lepeču ratni stjezi, 

Tu se koče velje grede, 

A kraj moga malog čuna 
Što valove bjesne reže 
Skupio se roj barbuna 
I uzpored s njime bježe. 

Ja na tužni prizor zrinu 
Ali što mi oko vidje? 

U pučinu ladje ginu 
A moj čunak brjegu pridje; 
Tu ostavi laka vesla; 

Kamo krenu morsko jato 
1 kuda me mačta nesla 
I sad mi je nepoznato. 

Neveselo sunce granu 
Ja se digoh i razabra 
Niz lice mi oganj planu 
A suze mi k’o iz čabra 

Tekuć crven plamen gase. 
Sve što sladka mačta stvori: 
Lomne gore i talase, 

To mi gorki jav obori. 

Lažna nado, sudbo gorka 
Tanine li su vaše sjene, 

A jasna je pogvorka; 

»Potok teče cvijet vene!« 
Tako moja mladost gine 
Čekajući boljeg časa 
No bez mile domovine 
Nema nigdje za me spasa. 


Zaludu me mačta vara 
I iz mene časom pravi: 

Sad stranika, sad ladjara 
Kad mi šapće razum zdravi, 
Da to nije Ebrus gore, 

Što se diže iznad mene, 
Nego klanci Crne-gore, 
Klanci gorke uspomene. 



Moj Grob. 

ad posjede moje vlasi, 

Kad mi starost snagu svlada, 
Kad zazvone zadnji čaši, 

II me zovnu iznenada 
^Plutonovi poklisari, 

Da me sobom preko Lete 
U ad vozi Haron stari, 

Onda s Bogom ostaj svjete. 

Nezovite starih baka, 

Da nada mnom drže vjeće — 

Niti popa, niti djaka, 

Da mi pale žute svjeće; 
Nekopajte za me rake 
Gdje vi rekne crni popo, 
Nego medju slobodnjake, 
Tamo mi se djed zakop’o. 

NemoTte se za me Bogu; 
Nemecite na me ploče, 

Da se i ja dići mogu 
Kad iz groba mrtvi skoče; 

I pri tome divnom piru 
Prije no se tamo krenem 
Ostav’te mi moju liru, 

Da zapjevam kad se prenem. 

Napišite na mom grobu: 

»Tu je težki grješnik pao, 
On neliči crnom robu, 

Jer se roba prezirao, 

Niti igda psaltir čita 
Niti crnog popa sluša; 

I nigda ga nezapita, 

Kuda će mu grješna duša.« 

I neka se kad-kad djaci 
Oko mene mrtva skupe, 

Kad na mojoj mirnoj raci 
Zazvekeću pune kupe 
Neka moje pjesme poju, 

Nek se šale i vesele, 

I čepaju raku moju, 

Dok se k meni nepresele. 

jevao bi nemogu od tuge: 

Ljute rane grudi moje tište. 
Braca moja u nevolji piste; 
Plakao bi, nemogu od ruge, 

Jer plakati smješno mi se kaže; 
Mužko srdce s njime se neslaže. 

Šetao bi po zelenu viru, 

Potonu mi orahova ladja; 

A na srdcu, gdje se želja radja, 
Nešto nuka: »de prihvati liru, 
De zapjevaj, da te tuga mine, 
Da ti mladost zaludu negine!« 

Srdce nuka, tok se pjesme lije: 
Poslušna je u rukama lira; 

Ali srdce, ono nema mira; 

I tužno mi u prsima bije, 

A suza mi bijedo lice rosi, 

Jer Krajina težke lance nosi! 




Prošlosti, 



jećaš-li se onog dana, 

Sjećaš-li se one noći 
Kad sam grozne suze lio 
I sjedio u samoći, 

I k’o grješnik u daljinu 
Iz rodnoga izgnan kraja, 

Kad sam gled’o plačnim okom 
Stranu moga zavičaja, 

Na mome se tužnom srdcu 
Uspomene gorke rode, 

Jer mi onda napomene 
Prepaćene prjeke zgode: 

Kad sam pjev’o, kad sam plak’o, 
Za Poljkinjom mladom strada, 
No ni jedno neizlječi 
Mojih rana, moga jada. 


Jer mi ode ljubav prva, 

Udes mi je gorka uze 
I sad kad mi na um pane 
Ja prolijem gorke suze. 

U samoči pokoj tražim, 

Da olakšam moje grudi 
No zaludu za njom plačem 
Suza mrtvog neprobudi. 

Ni sad za njom mira nemam 
I muče me moje misli, 

I tamo me mačta nosi, 

U poljane hladnoj Visli; 

Kad me trudna sanak svlada 
Njena mi se sjena javi 
Ja je dugo dugo gledam, 

I zbori mi k’o no javi: 

Doci će ti, doći, doći:« 

Tako mene sanak vara, 

Ali java sve razori 
Što nevina mačta stvara; 

Ja se trgnem i probudim 
Ali kamo moja mila? 

A tužno mi srdce kaže: 

»To je samo mačta bila!« 

U to rudi rujna zora 
A mala se lampa gasi; 

Ja pomislim sam u sebi: 

Na što ova tlapnja glasi? 

A java me na pomene 
Uspomene one jadne, 

A niz bijedo moje lice 
Iz oka mi suza padne. 


Ljiljan. 

(hrvatska legenda.) 

amo gore na vrb Velebita 
Stoje sijedi razorenih dvora; 

Čvrsti svodi i visoke stjene 
Kažu znake nekadašnje slave, 

Gdje za doba naših pradjedova 
^Ohol plemić u Hrvatskoj bješe; 

Vrani konji i sivi sokoli, 

Lakokrili hrti i ogari, 

I lijepa u naručju snaša 
Bjehu cigla radost velikaša. 

Sve djedovsko na tovare blago: 

Vrane konje i sive sokole, 

I crvenu kabanicu s tjela, 

Sve bi dao osim svoje časti 
Za Nikolu štitonosca svoga, 

_ ) 

Jer mu sto put spasi rusu glavu: 
Sad od kljuna ranjena sokola, 

Sad od krila velebitskog orla, 

Sad od zuba planinskoga vuka, 
Sad od sablje hrvatskog hajduka. 

Jedne noći plemić otišao, 

Lov loviti po gori hoditi; 

No ne vabi hrte ni ogare 
Niti uze konja ni sokola, 

Niti težka pradjedovska štita 
I tek sunce pomolilo lice 
Povrati se do bijele kule 
I u dalji uzreh štitonosca: 

Tužan sjedi pod ogranci duba, 

I uz njega potvorena ljuba. 

Planu junak paklenijem bjesom, 
Ter se lati luka i tetiva: 

Zrakom zviznu smrtonosna strjela, 
Strjela zviznu, štitouosac pade; 
Plemić zove u jarosti sluge, 

Da kopaju raku u dubljinu 
Da mu u nju sakriju sramotu, 
Nevjernicu da vodeđu živu, 

Da je bace pred nesito zvere 
Da mu ime okaljano pere. 

Malo tome vrjeme postojalo 
Pred plemića mladi pastir stupa 
I pruža mu vilovito cvjeće; 

On ga uze sebi u njedarca 
A kad sutra jutro osvanulo 
Nestade mu dara iz njedara; 
Zaludu ga po skutovi traži 
Nevin ljiljan od grješnika bježi: 
Na staro se svoje stablo vrati, 

Ter na raci pravednika cvati. 

Još za goru nezamaklo sunce 
A1 evo ti mladoga pastira, 

I nudi mu ljiljan na uzdarje; 
»Nati biljku dragi gospodaru 
I ovu sam s groba utrgao 
Ona onoj jučerašnjoj liči;« 

Plemić cvijet od pastira uze 
I otvara gvozdena sanduka 
Ter pod bravu zaključava cvječe, 
Misleč da mu propanuti neče. 

A kad treći suton spusti krila 
Čoban nosi ono isto cvječe 
I 11 a dar ga nudi velikašu 
Govoreći začuđjenim glasom: 

»I taj sam ti na raci ubrao 
I nosim tebi za znak dara; 
Ostavi ga dragi gospodaru, 

Sutra ču ti drugi donijeti« 
Plemić usta da si i taj skrije 
A1 gle čuda, jučerašnjeg nije! 

Paklena ga obuhvati strava 
Ter na straži kod sanduka stoji, 
Da mu nebi ljiljan utekao; 

I prevrće svakojake misli: 

Sad mu padnu na ura stari dani 
Sad Hrvati, sad čestoki rati 
Sad ga težki oblečuju sjeti; 

A cvječe mu izčeže iz ruke . . . 

U stravi se sjeti ljube svoje, 

Jer se duha i junaci boje. 

Ali gdje se potvorena Kosa? 
Gorske su je prihvatile vile; 
Obdan s njima vilsko kolo vodi 
Obnoč vrača ljiljan utrgnuti, 

I vrelom ga suzom polijeva. 

I sad cvjeta čudnovato bilje 

Izpod hlada granatoga duba; 
Srušeni su ponositi dvori 
I čemera napominju vaje, 

Da ubica crne grjehe kaje. 


I kada se sljepi guslar svrati 
Pred ostatke nekadašnje slave 
I lati se lnčca zveketnoga 
Da djedovske uspomene budi, 
U ziča mu crni grjesi zuje; 
Unna teče razvalina tuži 
Oko njih se zli duhovi klate 
I bliskaju polunoćni luči, 

A čude se Hrvatice ljepe, 

Sto duhova i junaci strjepe. 



Sastanak 


slobodnom Frankistanu 
Dok su kepci carevali 
Nije nitko ni po danu 
Smio da se gdjegod šali, 
Jer ako bi i štogodj rek’o 
Protiv kralja ili pape 
Bezplatnu bi sobu stek’o, 
Bez kreveta i kanape. 

I čim bi se i u šali 
Napisalo ime čije, 

Stajao bi več u sali 
Kano rekoh, bez kirije; 

U Parizu glavnom gradu, 
Govori se priča stara: 
»Netko ima gospu mladu, 
I s njome se češće kara; 

Jedan put se par poruži; 

Niti pije, niti jede; 

Žena sudu muža tuži, 

I hode se da razvede. 

Proces traje, vrjeme teče, 

8ud ih miri i odlaga, 

I napokon jednom reče, 

Da im ništa nepomaga. 

Pomiri se žena s njime 
I mirno se doma vrati, 

Ter napisav muža ime, 

Policiji gradskoj prati. 

A i starac mržnju taj a, 

Na isto ga vrag naždene, 

Ter podkupi policaja, 

Da napiše ime žene. 

Kroz rešetke mjesec sjaji; 

Knjige stoje otvorene; 

A več trče policaji, 

Da hvataju obtužene. 

U tamnici starac sidje, 

A1 evo ti prjeke zgode 
Brava grmi, koga vidje? 

I ženu mu u lad vode! 


_ J 

Priznaci. 

Ex unque leonem. 

o pandži se lav uznaje, 

A magare po ušima, 

Slušaj pseto kada laje. 

Gledaj vola po rozima, 

Po poletu sokolove^ 

A po zubu ljuta tigra, 

Po očima vitezove; 

Pazi djete kad se igra. 


Gledaj konja kada leti, 
A djevojku kada sjedi, 
Kukavicu kad se sveti, 
A junaka kad pobjedi. 


A bivoli mnogo liče 
Na ilirske diplomate: 
Jer se prvi s rozi diče. 
Drugi mrze na Hrvate. 



Iz opitnosti. 


^ a vjerujem svakoj ženi, 

Da iz groba neče stati 
Kad joj raka pozeleni 
I kad na njoj čirnjak cvati; 

Ja vjerujem u sve živo, 

U sve što mi vidi oko, 

Budi pravo ili krivo, 

Ili nizko ili visoko. 

Ljubim djaka boji pamti, 
A tamnicu kada plamti, 
IJčitelja kad što znade 
I djevojke dok su mlade, 

Crnog popa kad ga nije, 

I'dvonožne one zmije, 

Koje n’jesu posve ljute, 
Advokate koji ćute. 

A nadam se sam u sebe 
I u svoje čilo zdrjebe, 

U proljeće kada grane 
I u zoru kada svane 

Obećanju kad se sdjela, 
Snjegu kad je njiva bjela; 
Smjehu dokle živu lude, 
Dobru kada zla nebude. 


Dvije zmije. 

lušaj pobre divna čuda, 
čuda doslje nečuvena: 
Jednom krene neka žena 
Da se šeće pored pruda 

Ni sam neznam šta je htela 
II je jednom smilje brala, 

IP je drugog milovala, 

No svoga je za nos vela. 

A na putu zmija ljuta 
Savila se u svom krugu, 

I upoznav svoju drugu 
Ujede je dva-tri puta. 



Ali slušaj šta se speti: 
Ljutica se mrtva pruži, 

A sestra joj put produži, 

I ujedca neosjeti. 

Neznalica i sad umije, 

Da od zmije nema ljeka, 

A zar nije naša seka 
Sto put ljuća same zmije? 

Koga ona zubom lati, 
Tome bilje nepomože; 

Nje te spasi višnji Bože, 
Jer ceš mani vrača zvati. 



X. T. 


ivni pjevče da si takve čudi: 

Da ti srdce bije za slobodu, 

Tko te nebi nosio u grudi? 

Ti si bio dika svome rodu, 

Dok nepriši tudjin zvjezde na te: 
Dok za zvonce neizda Hrvate. 


Jednom Popu. 

(koji bi rado bio pjesnik.) 

j^ijaj popo mjedena bakrača, 
jgA Bakrač dimi kad se s njime maše, 
^ Ali n’jesi rodjen za pjevača, 

Jer su pune plama pjesme naše; 
Nije vrana sokolova leta, 

Niti crna pamet za pojeta. 

Djevojci F. K, 


edovršiv dvajest goda 
Svi se tebi mali čine: 

I plemiči i gospoda; 

A1 kad mlado doba mine, 
Kad postaneš stara cura: 
Sjede kikq, prazne vreće, 
Otišla bi za pandura, 

No ni on te onda neće. 


£ Jugoslavenstvu. 

udo djete, nenabijaj kabla, 
Imenom se ponose Hrvati, 

Ni jedan se iz njih neće zvati 
Suha klipa od lipova stabla. 
Čelično je srce u junaka 
Hrvat neće na zastavi raka. 



N. Svačijakoviću. 


i si nadri-novinar, 

Mažeš članke za dinar, 
Nosiš kožu na pazar; 
Dakle larmaj, lupaj, viči; 
No pero ti istom liči 
Kano oklop na djetetu 
Ili sedlo magaretu. 





Oče naš Gospe. L. R. 


a sam strastno zaljubljena 
'I u popa i u djaka; 

Dok još nebjeh zaručena: 
Na godinu prije braka, 

Još me onda ljubav muči, 
I majka me doma uči: 


»Budi vjerna i poštena, 
Ali osim muža tvoga 
K’o i svaka druga žena, 
Ljubi čerko i drugoga; 
Primi svašto, što ti nudi, 
A ni zakim nepoludi.« 




Panslavizam. 


unište je carstvo petla. 
Kud se baca stara metla. 
Stara metla, stara čizma 
I ideja panslavizma. 



¥ X X 

a demonskom pizmom, zlobom, 
Sadit’ ču ti ja nad grobom: 
Bjeli glogić, crno trnje; 

Ime će ti biti crnje 
Nego da te vrazi čadje, 

Jer što iska to i nadje. 

Oglas. : 

Sljedeća djela mogu se* dobiti u knjižari Al- 
brechta i jTeftlera' u Zagrebu: 

Različite PjeSlnO ptvog doba Danila Medica 
6 '/p. ‘ t. u okiriini, cjena 50 n. a. v. 

Konrađ Tallenrod junački epos A. Mickie- 
vicza preveo s komentarom Danilo Medic 
6 p. t. u osmini, cjena 50 n. a. v. 

Staatsrechtliche Stellung Polens, seine 
Vergangenheit und Zukunft im Gebilde. 
der civilisirten Staaten. Wien 1873. 

A • 

Na znanje. 

• Sljedeća djela ugledati će svjeta do konca 
rujna tekuće godine: 

Različite Pjesme drugog doba Danila Medica 
6 p. t. u osmini. 

Der „Panslavisnnis“. Aus đen geheimen 
Schriften eines politischen Fliichtlings. 
15 Druckbogen in Oktav. Agram. 1873. 

Die Parteien in Croaticn und deren Be- 
strebungen von N. N. Pest 1873. 

Hrvatskoj mladeži napisao N. N. u Pešti 
1873. 

Bcleuchtuiig iiber die orientalische Frage. 
Agram 1873. 

